HRT: Večeras javna tribina "ZA!Obalu"\n09:53 / 18.04.2022.\nMarina Frapa u Gružu na Lapadskoj obali\nStranke Srđ je Grad, Možemo! i Nova ljevica pozivaju na javnu tribinu "ZA!Obalu" večeras u 19 sati u kongresnoj dvorani Hotela Lapad.\nNa tribini će sudjelovati saborske zastupnice Sandra Benčić i Ivana Kekin, dok će moderator razgovora biti županijski vijećnik Marko Giljača.\nOdrživi razvoj obalnog područja tema je obalne kampanje Možemo! i Nove ljevice koja započinje ovom tribinom, a nastavit će se tijekom godine nizom sličnih susreta u gradovima od Dubrovnika do Pule. U organizaciji zeleno - lijevog bloka otvara se prostor dijaloga sa građanima i predstavljaju osnovna načela kampanje ZA!Obalu.\nOdgovorno upravljanje jednim od najvrjednijih resursa koje imamo, poticanje zelenih politika i projekata koji pomiruju potrebe kulture življenja, javnog interesa i poduzetništva, zaštita prirode i očuvanje kvalitete života stanovnika obalnih gradova i održivost kao princip turističkog razvoja, osnovne su pretpostavke budućih politika i zakonskih okvira kojima bi se zagovarao interes mora, ljudi i obale.\nKako kvalitetno upravljati javnim pomorskim dobrom? Želimo li prioritetno poticati razvoj novih gospodarskih projekata na već zauzetim prostorima (brownfield investicije) i sačuvati nedirnute dijelove prirode za nove generacije? Kako kvalitetno nadzirati postojeće koncesije na zadovoljstvo i građana i koncesionara? Treba li gradovima koji za to imaju kapacitete prenijeti ovlasti sa županijske razine za upravljanje pomorskim dobrom na njihovom području? Kako urediti zakonske okvire kako se ne bi preklapale nadležnosti nad lučkim područjima i spriječilo nametanje projekata gradovima i općinama s državne razine?\nSva ova pitanja, kao i konkretni problemi na dubrovačkom području, bit će tema tribine u Hotelu Lapad koju zajednički organiziraju Srđ je Grad, Možemo! i Nova ljevica.


Plivači Valisa uspešni na “Piccolo” kupu u Sremskoj Mitrovici | Marsh online\nPlivači Valisa uspešni na “Piccolo” kupu u Sremskoj Mitrovici\nNa međunarodnom plivačkom mitingu “Piccolo” održanom u Sremskoj Mitovici, u konkurenciji 17 klubova i 240 plivača iz Bosne i Hercegovine, Hrvatske i Srbije, nastupilo je osam plivača “Valisa” predvođenih trenerom Branislavom Kovačevićem.\nNajuspešnija je bila najmlađa takmičarka kluba Maša Radojević koja je u disciplini 50m leđno bila najbolja u svojoj kategoriji, isplivavši deonicu za 57 sekundi i 15 stotinki. U disciplini 50m slobodno, Maša je stigla do drugog mesta u vremenu 55,17 sekundi.\nCvetković Maša je u disciplini 50m delfin stigla do zlata isplivavši trku za 44,19 sekundi, u trci 50m slobodno u cilj je ušla na trećoj poziciji sa vremenom 38,89.\nĐurić Danica je u disciplini 50m leđno u cilj ušla kao druga sa vremenom 46,03 sekudni.\nAćimović Emilija i Subotić Teodora su stigle do bronze, Emilija u svojoj disciplini 50m prsno (53,30), a Teodora u disciplini 50m leđno (49,46).\nDobar nastup imali su i Đurđa Raković, Emina Jovanović i Vukašin Bošković.\nOvaj dobar nastup je uvod u dvadeseti Petnica kup, koji će plivački klub organizovati u SC “Petnica” sledećeg vikenda, i gde se očekuje dolazak velikog broja plivača iz većine klubova u Srbiji.\nPrethodno : POTREBAN ISKUSAN KONOBAR ZA RAD U RESTORANU 060/ 0226-559\nSledeće : IZDAJE SE PORODIČNA KUĆA NAMEŠTENA OD 60 kvm U DRVARSKOJ 9 064/ 48-233-94


KOMPKAMP: May 2014\nPosted by Radoslava Konjević Founder of Komp Kamp Novi Sad at 00:26:00 Links to this post\nOvaj članak vam predstavlja iskustva dvojice kampera iz kampa Šervudska šuma u Sent Luisu, Misuri. Dilan ide u peti razred i prošlog leta je po prvi put bio u kampu. Markus je bivši kamper, a sada je mornar. Iako su priče ovih kampera njihovo lično iskustvo, jasno ukazuju koliko kvalitetno iskustvo u kampu menja živote.\nDolazak u kamp\nMoja priča počinje u maminom autu, na putu do mesta polaska autobusa, koji nas je vozio do kampa. Tokom vožnje, stalno sam zapitkivao mamu: „Čega tamo ima?“, a ona bi mi rekla „Ne znam, otkad sam ja tamo išla je prošlo dosta vremena. Bila sam tvojih godina.“\nKad sam stigao do autobusa, sačekalo me je dosta dece, a nikoga nisam znao. Proveo sam dva sata u autobusu – spavajući, čitajući i u razgovoru sa Semom, dečakom koga sam upoznao pres sam ulazak u autobus. Sem je dobar momak, godinu dana stariji od mene.\nKada smo konačno stigli u kamp, prvo što mi je zapalo za oko je bila velika poljana i bazen. Ušli smo u kamp i neko je morao da zatvori kapiju da krave sa farme na kampu ne bi izašle. Svi smo otišli u kapelu i tamo smo podeljeni u grupe. Ja sam upao u grupu ptice, pa sam otišao u svoje selo. U Šervudskoj šumi ima tri sela: Šajer, Šanto i Sikamor. Otišao sam u Šajer. Kada sam stigao u svoje selo, ušao sam u spavaonicu i raspakovao stvari.\nKako sam proveo vreme u kampu\nU kampu smo svaki dan dobijali bogat doručak, ručak i večeru, a hrana je bila baš dobra. Nakon jela, igrali smo igru čistača tanjira – poslužitelj je podizao komad svog pribora za jelo, a kamperi su morali da urade isto. Poslednji je bio čistač tanjira za taj obrok. Čistač tanjira čisti hranu sa svih tanjira, koji posle idu na pranje.\nDnevne aktivnosti za sve počinju posle doručka. Mogli smo da biramo razne aktivnosti koje su nam nudili – kao što je slobodno čitanje, koje sam povremeno birao jer sam stalno mogao da čitam. Imali smo i fenomenalno slobodno plivanje! Plivali smo svo vreme! Nekad su organizovali i aktivnosti u bazenu, kao što su vežbe u vodi. Ostale aktivnosti su bile: kuvanje, pecanje na jezeru Buda, pravljenje marioneta (ja sam napravio dve), umetnička radionica (napravio sam jastuk i vazu) i „igre kamuflaže“, u kojima smo se kamuflirali.\nU vreme ručka smo pravili pauzu, pa smo išli na popodnevne aktivnosti. Ja sam odabrao streljaštvo i uživao tri puta nedeljno. Ostalim danima sam birao druge aktivnosti. Nakon aktivnosti smo imali popodnevni odmor – vreme tišine tokom koga smo mogli da napišemo pismo, čitamo ili da se odmaramo. Nakon odmora smo išli na večeru, a posle smo birali poslednju aktivnost za taj dan. Mogli smo da gledamo film, da se igramo na velikoj poljani ili da plivamo u bazenu.\nU kampu sam proslavio deseti rođendan. Tradicija kampa je da ako tamo slaviš rođendan, budeš „metlovan“ – što znači da prolaziš kroz špalir i da dobiješ metlom, a zatim dobiješ parče torte. Baš je bilo zabavno – svi su se smejali i klicali.\nJedva čekam sledeću godinu\nStariji u selu Šanto u kampu provode čitavo leto. Dok su tamo, mogu da idu u vožnje kanuom i na planinarenje. Mogu i da posete četiri države i njihove koledže. Jedva čekam da im se pridružim. Kada napunim petnaest godina, moći ću da radim kao savetnik u kampu, što zaista želim.\nVeć sam se prijavio za ovo leto i jedva čekam da odem u kamp. Iako sam pre svog prvog leta u kampu bio nervozan što ću biti van kuće skoro mesec dana, sjajno sam se proveo i planiram da idem svake godine.\nKrenuo sam u kamp Šervudska šuma 2005. godine, sa trinaest godina. U Šervudskoj šumi sam načinio svoje prve korake u grupi „Izazov“, u okviru četvorogodišnjeg programa liderstva u kampu. Uspešno sam završio program za četiri godine, koliko sam išao u kampu. Iskustva koja sam stekao tokom programa su mi donela mnogo toga i odnosila su se na orijentaciju u prostoru, savetovanje, planiranje puta i doprinos zajednici kroz volonterski rad. Ovaj program predstavlja odličan sistem za izgradnju timova.\nKao kamper, prve godine sam učestvovao u petodnevnom planinarenju sa splavarenjem, a druge u osmodnevnom planinarenju sa splavarenjem. Tokom ovih vežbi, moja grupa kampera je morala da radi timski i da se kreće zajedno. U trećoj i četvrtoj godini Izazova smo imali priliku da putujemo širom SAD-a. Tako smo naučili da sarađujemo pri planiranju puta u okviru budžeta, uz volontiranje i posete koledžima, kako bismo uvideli budućnost svog obrazovanja. Imam utisak da je odgovornost koja mi je poverena u mladosti potpomogla moje sazrevanje u globalu.\nPo završetku programa, dve godine sam radio u kampu kao savetnik, sa decom u selu Šajer, gde je smeštena najmlađa grupa u kampu. Rad sa decom tih godina je bio težak, ali je predstavljao i svojevrsnu nagradu.\nPosao savetnika u kampu generalno pruža velike satisfakcije. Imao sam priliku da budem uzor. Mislim da to inspiriše čoveka da što više sazri kao ličnost.\nKamp mi je omogućio da radim nešto što izvan kampa nikada ne bih radio, kao što su brojne aktivnosti na otvorenom i razvoj veština života u prirodi.\nRazvoj tehnologije u savremenom dobu dovodi do toga da deca provode sve manje vremena na otvorenom, a sve više sa video igrama, mobilnim telefonima i računarima. Kamp pruža priliku da se deca odvoje od tehnologije i da istraže druge zabavne aktivnosti.\nU kampu sam stekao novu porodicu. Kao kamper i savetnik sam se radovao dolasku leta i odlasku u kamp, što se ne može reći i za povratak kući. Kamp nudi iskustvo koje bi trebalo da bude dostupno svima.\nIzvor tekst i fotografije\nU jednom od narednih tekstova objavljujem iskustva i naših kampera!\nPosted by Radoslava Konjević Founder of Komp Kamp Novi Sad at 00:12:00 Links to this post\nSuper mama, super tata :)\nMoja stidljiva, tiha ćerka je sa devet godina otišla u kamp, gde nije znala nikog živog. Nakon dve nedelje, vratila se kao drugo dete. Zablistala je! Stekla je prijatelje, naučila brdo aktivnosti, osećala se sigurno, voljeno, samopouzdano i srećno – baš, baš srećno. Bez obzira što je to meni teško palo, za nju je bio pun pogodak – nešto najbolje što sam ikad uradila za nju.\n—Roditelj koji je po prvi put poslao dete u kamp\nMnogi roditelji ne puštaju decu na školske ekskurzije ili na rekreativne nastave na otvorenom sem ako i sami krenu, pa nije za čuđenje da će takvim roditeljima i sama pomisao da pošalju dete u kamp gde će dete ostati više dana deluje nezamislivo. Ako šaljete decu u kamp, možete očekivati zapanjene reakcije ovakvih „anti-kamp“ roditelja. Mogu vas upitati: „Kako izdržiš toliko bez svog deteta?“ ili „Kako će dete izdržati bez tebe?“ ili „Nije li isuviše mali da ga samog šalješ u kamp?“ Možda će i komentarisati „Nikad ne bih poslao dete u kamp na dve nedelje“. Iza svih negativnih odgovora se krije kritika vašeg odgajanja deteta.\nAko se nađete u nezgodnom položaju izloženi kritici zbog odluke da malo dete pošaljete u kamp, dobro će vam doći rezervna „municija“ kojom ćete odbraniti svoju odluku. A i da se nikad ne nađete u situaciji u kojoj morate da odbranite odluku o kampu, neka vas ovaj spisak podseti na samo neke od brojnih razloga za sjajno podizanje deteta kome doprinosite njegovim slanjem u kamp!\nOvog leta, vaše dete će u kampu . . .\nOdlasci u kamp su mi pomogli da opstanem još nezavisniji i bolji u radu sa ljudima. Zahvaljujući vremenu koje sam proveo u kampu, u stanju sam da sigurno priđem nekome i predstavim se i da se družim sa novim ljudima.\n—Kamper sa petogodišnjim iskustvom\nDajete detetu šansu da živi i razvija se bez vašeg prisustva i stalnog nadzora. Porast samopouzdanja i nezavisnosti u kampu se dešava BAŠ ZATO što vi niste tamo. Druge prednosti koje kamp donosi detetu možete naći u članku Ugasite radar.\nOsetiti zabavu i avanturu detinjstva na otvorenom\nSvom detetu darujete čarobne uspomene iz detinjstva – blato, avanturu, priče i dane i noći ispunjene šalama, koje sa drugarima provode na otvorenom, pod zvezdama, oko logorske vatre. Te uspomene iz detinjstva traju doveka. Dobro sročenim rečima dr Majkla Tompsona: „Najlepše uspomene iz detinjstva se ne odnose na odrasle“.\nDete će dobiti odmor od pritisaka i stresa takmičarskih sportova, škole, pa i vas. Izvinjavam se ako vas to vređa, ali sam i sam dobronameran, ali preterano zaštitnički nastrojen roditelj, koji deci pruža „malo mnogo“ saveta, povratnih informacija i smernica. Deci treba odmor od našeg dobronamernog učešća u njihovim životima.\nKamp mi je pomogao da zavolim prirodu i otvorene prostore – mnogo više nego da nisam išao u kamp, koliko mi se čini. Duže mogu da izdržim bez veze sa mobilnim telefonom i društvenim mrežama, jer mi je kamp pokazao da se fenomenalne stvari dešavaju kada ostavim telefon i lepo porazgovaram s' nekim.\nPružate detetu priliku da se isključi i stvori lične veze sa drugom decom i pozitivnim, mladim uzorima. Isključivanje je jedna od mojih omiljenih tema, o kojoj više možete pročitati u člancima Pet razloga da se isključite i Isključite se, koji prikazuju brojne koristi odvajanja od tehnologije.\nPostati bolji u stvaranju i održavanju prijateljstva\nČini mi se da sam zahvaljujući kampu postao ljubazniji i da lakše sklapam prijateljstva.\n—Kamper sa trogodišnjim iskustvom\nZbližavanje i prijateljstva koja se ređaju u kampu nisu ista kao u školi i u sportskim ekipama. Moć zajedničkog života i zajedničkih iskustava, bez ometanja, predstavlja idealan scenario za doživotna prijateljstva i upoznavanje drugih „do srži“. Ako vas zanimaju prijateljstva koja se rađaju u kampovima, pročitajte članak Prijatelji: suvo zlato u doba plastike.\nDakle, ako iko ikada bude preispitivao vašu odluku da pošaljete dete u tradicionalni, višednevni kamp ovog leta, objasnite im da vam je teško da pustite dete, ali da ga darujete poklonom koji će mu značiti više od bilo čega materijalnog što biste mogli da mu kupite.\nOdri Monke je sa svojim suprugom Stivom vlasnik i upravnik kampa Gold Erou (Lejkšor, Kalifornija) već dvadeset i pet godina. Imaju petoro dece (od deset do dvadeset godina), koja čitave godine žive u kamperskom stilu. Odri je član ACA od 1989. godine, a bila je i predsednik Zapadne asocijacije nezavisnih kampova (Western Association of Independent Camps – WAIC) od 2007. do 2010. godine. O kampu i odgajanju dece piše na sunshine-parenting.com.\nPosted by Radoslava Konjević Founder of Komp Kamp Novi Sad at 21:33:00 Links to this post\nGosti u KompKampu i ovog leta:Game developeri\nKompanija Eipix će se i ovog leta družiti sa decom i pričati im o tome kako se prave video igre. Deca će biti u prilici da uče od pravih game dizajnera i to svetskog glasa!\nZavirite na trenutak u studio profesionalnih dizajnera i upoznajte se sa Eipixom.\nOvoga leta roditelje dece u KompKampu čeka ova veoma korisna knjiga, Homesick and Happy (Željan kuće, a srećan). Stigla nam je sa Amazona, a via rodbina Toronto linije. Na engleskom je jeziku. Ako vam zatreba prevod, imamo našu Lanu, koja će to za Vas uraditi brzinom svetlosti.\nScreen shot sa web strane\nOdlučili smo da u program uvrstimo i OSX - operativni sistem Mavericks, kompanije Apple, koja se smatra najmoćnijom koropracijom dizajna, razvoja i prodaje softvera i personalnih računara.\nSpremili smo Otvoreno pismo osoblju KompKampa 2014. Ako već niste čitali na našem blogu, link je ovde.\nPripreme za leto smo započeli na vreme saopštenjem za medije za ovogodišnji kamp.\nGosti u kampu potvrdjuju svoj dolazak. Pripremili i još neke interesantne softvere, pogledajte ih na web stranici za programe.\nIzlete tokom kampovanja smo ugovorili, ali...ostaje tajna, slatko iznenadjenje za decu.\nPreporučujemo i najnovije tekstove na blogu:\nZaboravite sindrom praznog gnezda\nKako sprečiti čežnju za kućom\nAko je Vaše dete stidljivo...\nNa vaših 6 pitanja odgovorili su stručnjaci\nZašto je deci potreban letnji kamp\ni još 223 saveta o kampovanju.\nDa li ste znali da postoji sistem pakovanja kofera? Niste? U našem sledećem pismu saznaćete kako to da najlakše učinite. Do tada, dajte deci da počnu da prave spisak stvari koje bi oni poneli u kamp.\nOdbrojavanje dana do kampa je postavljeno na naš web sajt :)\nSrdačan pozdrav do sledećeg pisma\nVaš Komp Kamp\nCopyright © 2014 CompCamp NGO, All rights reserved.\nVi primate ovaj e-mail jer ste član NGO KompKampa.\nCika Stevina 2\nPosted by Radoslava Konjević Founder of Komp Kamp Novi Sad at 18:29:00 Links to this post\nOvo pismo upućujem čitavom osoblju kampa – saradnicima, članovima tima, bez obzira da li vam je ovo prvo ili dvadeseto leto i da li je vaša osnovna odgovornost za praćenje kampera, da li ste stručnjaci za pojedinu aktivnost ili radite u kuhinji.\nRoditelji širom sveta ovog leta šalju decu u kampove. Neki gaje poverenje koje se zasniva na pozitivnim iskustvima, a drugi su prestravljeni i puni nesigurnosti. Svi roditelji se nadaju da će im se deca lepo provesti, steći nove veštine, izgraditi nova prijateljstva i vratiti se kući uprkos strahovima. Iste nade gaje i osoblje, vlasnici i direktori svih kampova.\nImate značajnu i vodeću ulogu u ovom poduhvatu, jer ste angažovani da ispunite ova nadanje roditelja i vlasnika/direktora kampa vašom brigom o ovoj deci – vašim kamperima. Dobra vest je da niste sami – pripadate timu, koji je u potpunosti fokusiran na jedan, najpoželjniji rezultat ovog leta: pozitivne, radosne uspomene svakog kampera. Krajnja odgovornost je na direktoru ili vlasniku kampa, ali primarna odgovornost za zdravlje i dobrobit kampera i njihovu sigurnost tokom boravka u kampu – pripada vama. Prihvatite je ili pakujte kofere!\nOd vas zavisi mnogo ljudi. Svrha ovog pisma je da vam pomogne da razvijete stav sigurnosti i upravljanja rizikom, uz neke sugestije koje će vam podstaći razmišljenje, uz deljenje mišljenja.\nRad u kampu je zabavan, ali ne nužno i lak. Kako leto prolazi, skup faktora (kao što su dugi dani, pojačana fizička aktivnost, vremenski uslovi, poremećen tempo sna, itd) uzimaju danak. Ne zaboravite da vodite računa o sebi. Hranite se pravilno, spavajte dovoljno, nemojte konzumirati alkohol ili narkotike (ni marihuanu), jer njihovo dejstvo traje i utiče na rasuđivanje i ne oklevajte da se obratite medicinskoj sestri kampa ako se ne osećate dobro. Ako vodite računa o sebi, veće su šanse da ćete imati dovoljno energije i izdržljivosti da na pravi način brinete o svojim kamperima. Statistički podaci o povredama ukazuju da je premor faktor koji značajno doprinosi nastanku nezgoda i povreda kampera i osoblja.\nNaučite svoj posao\nPostarajte se da znate šta se od vas očekuje. Zatražite opis radnog mesta ako ga niste dobili tokom obuke osoblja. Baš tako – budite pažljivi tokom obuke osoblja. Možda ćete veštine i znanja koja ste stekli na obuci morati da primenite da biste nekome spasili život, sprečili tešku nezgodu ili sami izbegli povredu. Ako niste sigurni – pitajte. Posvetite se tome da dajete sve od sebe u poslu koji radite. Ovo dugujete sebi, ostalim članovima tima, upravi kampa, kamperima i njihovim porodicama.\nBudite mentalno prisutni na svakom času, svakog dana, čitavo leto. Uključite se. Pokušajte da predvidite posledice postupaka i ponašanja kampera. Naučite kako da identifikujete rizične situacije i da preduzmete odgovarajuće korake na sprečavanju nezgoda ili povreda. Razmišljajte i ostanite pribrani pod pritiskom.\nBob Diter, poštovani autor iz Camping Magazine, licencirani socijalni radnik i trener za osoblje kampa, je verovatno dao najbolji moguć opis člana tima u kampu u svom članku „U rovu“, objavljenog u majsko-junskom izdanju iz 1999. godine: „Drugi način posmatranja uloge člana tima kampa u odnosu na decu je mudri, dobroćudni i brižni stariji brat ili sestra. Stariji brat ili sestra ne bi dopustio da mlađi srodnik uradi nešto čime bi povredio sebe ili druge. Stariji brat ili sestra reaguju kada je mlađi srodnik uznemiren. Stariji brat ili sestra brinu o svojim mlađim rođacima, zabavljaju se sa njima i iskazuju interesovanje, ali zadržavaju kontrolu i u stanju su da po potrebi prikoče“. Ova poruka važi do dana današnjeg.\nOd suštinskog je značaja znati kako reagovati na granici haosa, primenom odgovarajućih tehnika kojima se ponovo uspostavlja kontrola. Iskustvo ukazuje da svest i pažnja osoblja smanjuje rizik od nezgoda i povreda. Kako ćete vi reagovati u takvim situacijama?\nVodite računa o igrarijama\nVećina dece voli da se juri, golica i vrti u krug dok im se ne zavrti u glavi. Drugi kamperi žele da se rvu ili da vam skoče na leđa u grubljoj igri. Ovakve igrarije su prosto deo kampa. Obično se dešavaju tokom slobodnog vremena u spavaonicama, između časova ili u redu u trpezariji.\nIstorijski podaci takođe ukazuju da mnoge povrede u igrarijama nastaju tokom nestruktuiranog vremena. To su često prelomi. Drugi faktor koji doprinosi povredama tokom igrarija jeste osoblje koje izgubi iz vida svoju primarnu odgovornost. Nestruktuirano vreme ne sme proći bez nadzora. Nije to pauza za osoblje.\nIskustvo ukazuje da povrede nastaju kada kamperi budu preterano stimulisani. Osoblje kampa mora da zna kada da stane na loptu kada su igrarije u pitanju.\nVodite računa kod aktivnosti u vodi\nSpasioci imaju osnovnu odgovornost za nadzor uz obalu, ali to ne znači da ostali u tom periodu mogu da se opuste i odmaraju. Budite efektivan timski igrač. Pomozite spasiocima praćenjem dešavanja izvan zone za plivanje.\nIzvor teksta:Camping Magazine is a publication of the American Camp Association®\nPosted by Radoslava Konjević Founder of Komp Kamp Novi Sad at 10:45:00 Links to this post\nNe samo novi programi u letnjem kompjuterskom kampu 2014. nego i ...\nLetnji KompKamp je osnovan 2007. godine, a prve grupe dece u kampu učile su 2008.\nTada smo bili u Erdeviku, prelepom seoskom ambijentu!\nPogledajte naš prvi web sajt iz 2008. i sam početak druženja dece.\nOno što je najlepše i čini nas ponosnim je da se 60 % dece vraćaju svakog leta.\nZbog njih smo uveli sistem da se svakog leta dodaju novi softveri.\nZa ovo leto smo pripremili tri potpuno nova programa:\nJava, programski jezik\nŠta je Java?\nJava je objektno orijentisani jezik razvijen od strane kompanije Sun Microsystems 1991. godine, kao deo projekta koji je za cilj imao da razvije softver za elektronske uređaje (televizore, video rekordere i sl.). Upravo zbog toga, Java je morala da bude jednostavna, brza, efikasna, pouzdana i lako prenosiva sa jednog uređaja na drugi. Ove osobine su je učinile idealnom za distribuciju izvršnih programa preko WWW, kao i za razvoj softvera koji je nezavisan od platforme na kojoj se izvršava. Java je doživela posebnu ekspanziju kada je 1994. godine napravljen prvi web browser, HotJava, koji je mogao da izvršava Java aplete (posebne programe namenjene za izvršavanje u okviru čitača).\nSintaksa Jave se oslanja na programske jezike C i C++, međutim ona je daleko jednostavnija od njih. U Javi nema pokazivača, nizovi su realni objekti, upravljanje memorijom je automatsko.\n• Objektno orijentisana\nPruža mogućnost za kreiranje fleksibilnih, modularnih programa. Kao i većina objektno orijentisanih jezika, Java uključuje biblioteke klasa koje obezbeđuju rad sa osnovnim tipovima podataka, ulazom i izlazom, osnovnim Internet protokolima, kontrolama za kreiranje korisničkog interfejsa i dr.\n• Nezavisna od platforme : programi pisani u Javi se lako prenose sa jednog kompjutera ili uređaja na drugi, bez obzira na različito radno okruženje tih uređaja. Jedini preduslov je da je na uređaju na kome se program izvršava instaliran interpreter za Javu, nazvan JVM (Java Virtual Machine).\n• Pogodna za rad u mrežnom okruženju: koristi se u većini elektronskih uređaja (TV, VCR, mobilni telefoni, računari)\n• Podržava konkurentno programiranje.Pomoću niti (threads), Java programi mogu da izvršavaju više zahteva istovremeno.\n• Podržava Unicode: Java Platforma je hardversko i/ili softversko okruženje u kome se program izvršava. Neke od poznatih platformi (radnih okruženja) su svakako Microsoft Windows, Linux, Solaris OS i Mac OS. Većina ovih platformi može biti opisana kao kombinacija operativnog sistema i odgovarajućeg hardvera. Java platforma se razlikuje od ostalih po tome što je to u stvari samo softver koji se izvršava na višem nivou od operativnih sistema.\nJava platforma se sastoji od dve komponente: Java virtuelne mašine (JVM)\nJava API (Java Application Programming Interface)\nProgrami pisani u drugim programskim jezicima bivaju prevedeni kompajlerom u mašinski kod kompjutera na kome se izvršavaju. Ove instrukcije su specifične za sistem, pa takvi programi funkcionišu samo na istim sistemima. Java programi nakon kompajliranja prelaze u tzv. bytecode. Da bi bajtkod mogao da se izvrši na nekom računaru, neophodno je da na njemu postoji interpreter za Javu, nazvan Java Virtual Machine. JVM prevodi bajtkod u kod koji može da se izvršava na odgovarajućem hardveru.\nYakov Fain je svojevremeno napisao odličnu knjigu za Javu, za sve, uzrasta od 11 do 88 godina. Možete je preuzeti ovde.\nJava se koristi za kodiranje igrica, ali Java može da se koristi i za izradu malih Web aplikacija (koje zovemo apleti). Opak, to je obiman i složen programski jezik na kome se obično pišu obimni\nprogrami za velike firme. Java se smatra jednom od onih ubitačnih alatki, koje nam ne trebaju za većinu uobičajenih potreba prilikom izrade Web lokacija. Ako ste se odlučili za web dizajn (kao što je pisac ovog bloga :) ), možete da živite mirno i opušteno i ako ne znate ni J od Jave (kao što živi većina Web dizajnera i programera).\nViše o prigramskom jeziku Java pogledajte u Izvornom tekstu\nAutodesk Mudbox- 3 D modelovanje\nMudbox ® program opisuju kao program za digitalno vajanje i digitalne slike. To je softver koji omogućava da kreiramo objekte 3D, prava digitalna umetnička dela . Mudbox nudi okruženje visokih performansi i alata profesionalnog kvaliteta koji će vam pomoći da stvorite visoko realistične 3D likove, uključujući okruženja , detaljne rekvizite i neodoljive idejne koncepte za kratko vreme.\nPogledajte zvanični web sajt za Mudbox.\nDa li znate da Autodesk ima besplatne proizvode i usluge? Postoji širok asortiman besplatnih Autodesk proizvoda za pregledanje sadržaja fajlova, alata za anotaciju... pogledajte nešto stariji tekst za 18 besplatnih Autodesk aplikacija, na sledećem linku više novijih tekstova.\nFinal Cut Pro - obrada video i audio zapisa\nFinal Cut Pro je program razvijen od strane Macromedia Int. a kasnije od kompanije Apple. Program se koristi za manipulaciju video materijalima što podrazumeva osnovne postipupke (sečenje, montaža,...) kao i dodatne funkcije kao sto su korekcije boja i razni audio i video filteri. Final Cut Pro je danas glavni profesionalni softver za obradu videa zbog njegove relativno lake i pre svega izlazne karakteristike, odnosno korisniku pruza veliki spektar video formata u kojima video moze biti zapisan.\nFC Pro omogućava nelinearno, ne - destruktivno uređivanje za video formate, uključujući DV, HDV, P2 MKSF (DVCProHD ), KSDCAM (preko plug-ina ) i 2K filmske formate. On podržava veliki broj video numera istovremeno (ograničeno uglavnom hardverskom opremom).\nFC softver za Apple uređaje je profesionalan program i integrisan sa drugim stručnim aplikacijama za obradu video formata, uključujući i kodiranja za uređaje kao što su iPod, Apple TV i Blu-ray diskove. DinamicRT omogućava real-time efekte MultiStream arhitekture, koja može da se podesi na automatski kvalitet slike i frejmova tokom reprodukcije, te da zadrži efekte u realnom vremenu.\nPogledajte više na zvaničnom web sajtu na sledećem linku.\nI NE samo novi programi !\nOvog leta smo se, zahvaljujući donaciji Erste Banke, opremili i sa dodatnih 15 računara! Jeeee!\nDakle, ako je vaše dete previše za računarom,\nizabrali ste pravo mesto za njega.\nU sledećem blog postu nešto više o CMS - Content Management System.\nPosted by Radoslava Konjević Founder of Komp Kamp Novi Sad at 02:05:00 Links to this post\nRoditeljstvo u doba aplikacija: da li iPad pomaže ili šteti?\nKada se radi o medijima, roditelji žele da znaju tačno : koliko je previše za moje dete?\nDr. Dimitri Christakis, pedijatar, profesor i otac dvoje dece, proveo je puno vremena razmišljajući o učincima medija na decu. Christakis govori za NPR® (National Public Radio®, Washington) da nisu sve TV loše.\nNeki dečiji TV programi su poučni i zanimljivi i mogu da angažuju dečiji um. Ali ako je TV program prezasićen informacijama i ubrzano stimuliše decu, to može dovesti do problema u razvoju.\n"Medij može biti prebrz, to je nestvaran tempo" kaže on "može preterano da stimuliše te može i da ošteti mlade mozgove. To izgleda smešno, a postoji toliko toga što možete učiniti sa decom", kaže Christakis. "Zbog toga smo razvili model miša povećane stimulacije."\nDokaz za ovo stručnjaci su našli u eksperimentima i izučavanju miševa. Koristeći neku vrstu "Mišjeg TV-a" u laboratoriji, zaključili su da miševi koji gledaju mnogo televiziju u svom ranom razvitku imaju probleme kasnije u životu. Hiperaktivni su i mnogo više rizikuju nego normalni miševi - na primer, sede potpuno nezaštićeni u otvorenom polju, što je velika greška za malu životinju sa mnogo prirodnih grabljivica.\nPitanje koliko vremena je pred ekranom dobro za decu postalo je još teže pojavom interaktivnih sprava kao što su pametni telefoni i tableti, kaže Christakis.\n"Moramo da se vratimo korak unazad i podsetimo se da je iPad star samo četiri godine. Većina od nas ne može ni da zamisli svet koji je postojao pre iPad. Deca osećaju kao da je iPad postojao oduvek ."\nPošto je tablet tehnologija toliko nova, pedijatri nemaju mnogo podataka o tome kako ekrani na dodir utiču na decu.\n"Nažalost, tempo istraživanja je mnogo, mnogo sporiji nego tempo tehnološkog napretka," kaže Christakis.\nPedijatri pažljivo prate uticaj interaktivnih medija na decu. Oslanjajući se doduše na ograničen broj dokaza i u jakim teorijskom okviru, Christakis je ležeran u preporuci roditeljima.\n"Razumno korištenje tih touchscreen tehnologija je u redu i može čak biti korisno", kaže on.\n"Jednu stvar koju deca svih uzrasta nikada ne govore niti razmišljaju kad su u interakciji s pasivnim medijima je ‘činim to’ " kaže Christakis. "To je prosto zato što oni ništa ne rade kada gledaju u ekran. Ali oni zapravo čine radnju kada su u interakciji sa touchscreen uređajem. "\nOva vrsta interaktivne predstave je suštinska za učenje i od vitalnog značaja za razvoj mozga, kaže on.\nSve stvari u umerenim količinama\nNaravno, sve vreme uz ekran, interaktivni ili ne, ide na račun neke druge aktivnosti, bilo da se igra s drugom decom ili provodi vreme s roditeljem.\nUz tablet tehnologije, vreme uz ekran ne znači nužno i vreme provedeno u samoći. Zašto ne spojiti uređaje u porodično vreme?\n"Nema nikakvog razloga da staratelj ne može da koristi aplikaciju sa svojim detetom", kaže on. "To je velika prilika za ono što zovemo 'zajednička pažnja' - interakcija između deteta i staratelja u kominikaciji, koja je kritična, ne samo za razvoj jezika, nego i za razvoj mozga"\nZvuči poznato? Trebalo bi. To se ne razlikuje mnogo, kaže Christakis, od zajedničkog sedenja i čitanja knjige sa svojim detetom.\nIzvor teksta: NPR\nPosted by Radoslava Konjević Founder of Komp Kamp Novi Sad at 03:44:00 Links to this post


Afera Wirecard: ″Scholz neaktivan, Merkel naivna″ | Politika | DW | 10.06.2021\nFDP.Zeleni, Ljevica dali ocjenu\nAfera Wirecard: "Scholz neaktivan, Merkel naivna"\nNa 678 stranica 3 opozicione stranke donijele su prvu ocjenu rada Komisije za istraživanje afere Wirecard. Oni za neuspjeh optužuju nadzorna tijela i ministra financija Olafa Scholza, koji je kandidat SPD-a za kancelara.\nBio je to crni ponedjeljak za Olafa Scholza. Preostala su samo četiri mjeseca do saveznih izbora u septembru, na kojima njemački ministar finansija nastupa kao kandidat SPD-a za kancelara. Rezultati izbora prošle nedjelje u saveznoj državi Sachsen-Anhalt (Saksonija-Anhalt) , na kojima su njemački socijaldemokrati imali jednocifreni izborni rezultat, politička su katastrofa za SPD.\n- pročitajte i ovo: Wirecard: gospodarski kriminal i politički triler\nAli za Scholza je ovog ponedjeljka situacija postala još nezgodnija. FDP, Zeleni i Stranka ljevice predali su Bundestagu svoju prvu ocjenu odnosno mišljenje u vezi sa aferom Wirecard, koju je istraživala posebna Komisija. U njoj tri inicijatora osnivanja te Komisije, atestiraju saveznom ministru finansija i saveznom ministru privrede teške propuste: "Političku odgovornost za zakazivanje kolektivnog nadzora snose prvenstveno Olaf Scholz i Peter Altmaier", kako je rezimirala zastupnica Zelenih u Bundestagu Lisa Paus.\n- pročitajte i ovo: Wirecard: Hoće li doći do potpunog razjašnjavanja skandala?\nMilijarde avionskih rezervacija\nBivš Dax-ov koncern Wirecard bankrotirao je u junu 2020. nakon što je ustanovljeno da ima manjak od 1,9 milijardi eura, da bi se ispostavilo da taj novac nikada nije postojao. Državno tužilaštvo vodi postupak i istražuje falsifikovanje računa, prevare, berzovne manipulacije i pranje novca. Berzovna vrijednost Wirecarda od 20 milijardi eura raspršila se u zraku, brojni mali investitori izgubili su svoje uloge.\nZa Petera Altmaiera zaključak njemačkih opozicionih stranaka u vezi sa aferom Wirecard je neugodan, ali ovaj političar CDU-a ne planira nastaviti karijeru nakon saveznih izbora u jesen. Sa Olafom Scholzom stvari izgledaju drugačije. "Ako se već prijavite kao kandidata za kancelara, trebali biste dokazati da je pred vašim vratima sve pospremljeno ", rekao je član Bundestaga (Ljevica) Fabio De Mas i dodao: "Političko vođenje znači preuzimanje odgovornosti."\nNjemački ministar finansija Olaf Scholz saslušan je pred Istražnom komisijom krajem aprila o aferi "Wirecard"\nU svom konačnom izvještaju na 678 stranica, FDP, Zeleni i Lijeva stranka optužuju Scholza da se nije pravilno pozabavio sa slučajem i da nije reagirao na rana upozorenja. "To nije bila neka mala pogreška vlasti na trećem administrativnom nivou," rekao je Florian Toncar, član Bundestaga ispred Liberalne partije FDP.\n"Prevara u Wirecardu organizirana je uz ulaganje velikog napora i energije, ali ne i perfektno i bez manjkavosti. I financijsko nadzorno tijelo BaFin, tijelo za borbu protiv pranja novca FIU i državno tužilaštvo mogli su i trebali prekinuti kriminalnu aktivnost još početkom 2019. i tako značajno ograničiti štetu ", kaže Tončar.\nTražili razloge da skrenem pogled\nU februaru 2019. Commerzbank se obratila FIU-u sa upozorenjem o pranju novca. Toncar govori o "izravnom pogotku" koji je FIU-u dostavljen na "srebrnom pladnju". Ali, ništa se nije dogodilo. "Nadzorne institucije su se puno ranije morale uključiti u ovaj slučaj, to je bio apsolutni imperativ", rekao je Tončar. "Umjesto da su tražili načine za poduzimanje mjera nadzora, oni su tražili razloge da ih ne poduzimaju", dodaje Lisa Paus, članica Bundestaga iż stranke Zeleni.\nKomisija za istraživanje afere „Wirecard” započela je svoj rad u oktobru 2020. godine. Od tada je saslušano preko 100 svjedoka, a poslanici su pregledali gotovo 400.000 stranica pisanog materijala i akata i više od 400 GB podataka. Skandal sa Wirecardom je, kako su ustvrdili Klubovi poslanika tri opozicione stranke u Bundestagu, „najveći berzovni i finansijski skandal u poslijeratnom periodu”. Omogućen je neuspjehom i zakazivanjem sistema kolektivnog nadzora, ali i zato što je želja političara i privrednika u Njemačkoj za globalnom tehnološkom kompanijom bila tako velika.\nBivši ministar Karl-Theodor zu Guttenberg lobirao kod kancelarke za koncern "Wirecard"\nU svom izvještaju opozicione stranke su kancelarku Angelu Merkel ocijenile "naivnom". Dopustila je da bude iskorištena za interese Wirecarda i nije prozrela da je Wirecarda, "sa čitavim nizom bivših CDU/CSU političara kao lobista", uspio "proširiti imidž inovativne tehnološke kompanije sve do Ureda vlade a Wirecarda unaprijediti u nacionalnog prvaka u kontekstu njemačko-kineskog financijskog dijaloga ".\nRad Istražne komiisje također je pokazao da njemačka nadzorna tijela nisu u mogućnosti na adekvatan način procijeniti digitalne poslovne modele, naglasila je zastupnica Zelenih Lisa Paus. Nedostaju specijalistička znanja i analitičke vještine. Procurila su i upozorenja iz inostranstva o Wirecardu. Institucije zadužene za financijski nadzor također su pokazale duboko ukorijenjeni skepticizam prema anglosaksonskim medijima i investitorima. Izvještaji u Financial Timesu o nepravilnostima u Wirecardu protumačeni su tvrdnjama da je ovaj koncern žrtva medija.\nPitanje političke odgovornosti vlade za aferu\nU izvještaju su loše ocjene dobili i revizori. Ernst & Young (EY) proučavao je Wirecardove godišnje financijske izvještaje dugi niz godina. Nedostajao je "kritički stav", koji također nije bio vidljiv kada su se nepravilnosti i alarmi u Wirecardu svake godine sve više povećavali.\nU sljedećih nekoliko dana će Klubovi poslanika vladajućih partija CDU/CSU i SPD ali i opozicione AfD predati svoja konačna mišljenja u vezi sa aferom „Wirecard”. Za očekivati je da će AfD postaviti i pitanje političke odgovornosti vlade za aferu. To se, međutim, ne može očekivati od vladajućih stranaka. "U koaliciji postoji sporazum o prekidu vatre u kojem se ne navodi politička odgovornost", ocjenjuje zastupnik Ljevice u Bundestagu Fabio De Masi. To je, kako dodaje, bio glavni razlog da tri opozicione partije daju svoje izdvojeno mišljenje o aferi „Wirecard”.\nTagovi Wirecard, Wirecard-afera, Bundestag, Zeleni, FDP, Ljevica, privreda, finansije, Olaf Scholz, Njemačka\n„Čini se da CDU ne zna kuda da ide“ 25.03.2021


30. Avg 1999 16:41 (GMT+01:00)\nNikola Poplašen zatražio mišljenja Petra Đokića i Milorada Dodika\nRaspušta se parlament RS?\nParlament "učinio više povreda Ustava, Poslovnika Skupštine i odredbi Dejtonskog sporazuma"\nBANJALUKA- Predsednik RS Nikola Poplašen, kojeg je smenio visoki predstavnik međunarodne zajednice u BiH, zatražio je u ponedeljak od predsednika Skupštine RS Petra Đokića i premijera Milorada Dodika da mu do 3. septembra dostave mišljenje o raspuštanju republičkog parlamenta.\n30. Avg 1999 16:37 (GMT+01:00)\nVladika Atanasije, za "Glas", o stradanju kosmetskih Srba\nStezanje krvavog obruča\nPoslednjih dana najveća stradanja na području Gnjilana, Vučitrna, Kosovske Mitrovice i oko manastira Gračanica\nBEOGRAD - Krvavi obruč oko preostalih Srba na Kosovu i Metohiji sve jače se steže. Oružanim napadima na manastire Gračanicu (26. avgusta) i Pećku patrijaršiju (28. avgusta), albanski teroristi su pokazali jasnu nameru da idu do kraja u sistematskom zatiranju Srba i njihovih domova i svetinja - kaže za "Glas" vladika hvostanski Atanasije Rakita.\n30. Avg 1999 15:31 (GMT+01:00)\nGranica u dužini od oko 255 kilometara neodređena i neobeležena\nNa Šar planini od '48. sporno 8.885 hektara prvoklasnih pašnjaka, a potom posegnuto za još 3.865 hektara zemlje\nMinistar odbrane Republike Makedonije Nikola Kljusev nedavnom izjavom nedvosmisleno je posegnuo za teritorijom SRJ. Istina je da je cela jugoslovensko-makedonska granica u ukupnoj dužini od oko 255 kilometara neodređena i još neobeležena. Međutim, jugoslovensko-makedonska komisija za "razgraničenje" je još februara 1997. godine međusobno razmenila platforme za razgovor o određivanju protezanja državne granice.


LEKAR JE UŠAO U PEKARU I VIDEO NJIH ČETVORO, CRNE KAO NOĆ, GLADNE I SIROMAŠNE: Ovaj dirljivi status dele svi! - Pogledajte!\nDoktora Vladimira smo već upoznali kad je pisao o vakcinisanju dece\nSećate li se psihoterapeuta Vladimira Đurića, koji se jednim statusom osvrnuo na polemiku vezanu za vakcinaciju dece na prilično oštar način? On je putem ove društvene mreže uputio poruku roditeljima, kojima je poručio “da ne moraju da vakcinišu svu decu, već samo onu koju žele da zadrže.”\nOvaj psihoterapeut napisao je novi status koji će, po svemu sudeći ponovo biti ponavljan. Ovog puta, Đurić je prepričao jednu situaciju kojoj je prisustvovao. Kratkom pričom skrenuo je pažnju na ljudsku nemaštinu, ali i solidarnost.\nNjegov novi status vam prenosimo u celosti:\nUmreću gladan i debeo…\nPokrenut tim vraškim porivom…reših da pauzu u seansama između 3 i 4 provedem u potrazi za nekom ugljenohidratnom radošću…\nU blizini autobuske naleteh na malu…prastaru…porodičnu pekaru…jednu od onih sa Prezimenom…Uđoh unutra…radnice nigde…izbor veoma oskudan…par đevreka…jedna buhtla sa džemom…četvrt bureka sa mesom…\nI njih cetvoro…crni kao noc…crne kose…crne oči…sleva na desno…i po visini…otac…majka…sin…i ćerka… Otac prozbori…“Ljubice, imaš musteriju“… Bi mi nejasno šta oni rade tu…samo tako stoje…ništa ne jedu…kao da nešto čekaju…\nNepredvidivom igrom sudbine…pogled mi u tom trenu pade na radno vreme pekare…Od 5 i 30 do 15 i 30… Pogledah na sat… Minut do pola četiri…\nLjubica izađe… Debeljuskasto ženče…majka…i radnik meseca…u bilo kojoj pekari…na svetu… „Izvolite?“…\nU trenutku sabrah dva i dva… Već sam i čitao o tome u novinama…\n„Imate li picu?“… „Nemamo“… „Nista onda, prijatno“…\nIzađoh… Bi mi teško…i milo u isto vreme..\nZamišljam…kako sat otkucava…kako dečica odjednom počinju da skaču od sreće…raduju se…galame… i staju ispred Ljubice…\nRoditelji se misle u sebi…“Bogu hvala…da ovaj čovek ne uze ništa…ionako je danas bas malo preteklo“…\nKako Ljubica pakuje sve što je ostalo…kao i svakog dana…uz osmeh…i onaj neki izraz lica koje majke imaju dok Nekoga Svog hrane…\nKako otac zahvaljuje pogledom…i tišinom punom one iskonske ljudske zahvalnosti…a majka je ljubi…i blagosilja…\nKako Ljubica mazi ćerkicu po kosi…hvaleći je koliko je porasla…i kako je mali sav musav od šećera u prahu i džema…od buhtle koja neće dočekati kuću…ako je uopšte i imaju…\nKako je ovo onaj Stari Beograd… O kome sam čitao…i koga sam zamišljao…\nPun divnih ljudi…ispravnih i dobrih…što se ne nameću…ali neće da se sklone…niti da se „adaptiraju“…\nKojima novac nije najvažnija stvar na svetu… Spremnih da pomognu…komsijama…i sugrađanima…bilo koje boje očiju, kose ili kože…\nI ljudima u problemu… Koji se snalaze…i preživljavaju…\nI bi mi drago…\nJoš uvek postoji šansa…\nZa svakog od nas…\nDa stvaramo ovaj Grad…\nDa nekome pomognemo…\nDa napravimo neko malo interno dobro delo…\nNekom čoveku ili barem životinji…\nNeko lično čido za nekoga kome to baš onako jako treba…\nDa uradimo neku malu stvar…zbog karme…i njene centripetalnosti…\nU inat inerciji gluposti…otimanju i laktanju…zlobi i pakosti…“savremenom nacinu zivota“…\nI svi Mali Veliki Ljudi…\nPost na facebooku koji je najvise deljen\nŠMRČE DA UBLAŽI TUGU?! Ana Sević i Darko Lazić su razvedeni već dva meseca! ŠOK INTERVJU MARIJE MILOŠEVIĆ: Te noći kada su došli po tatu pretili su da će nas sve pobiti u kući! EVO ŠTA JE JOŠ OTKRILA SLOBINA ĆERKA


11.10.2013. Al Jazeera Balkans, Ko to (ne) sme da putuje na Kosovo - Centar za evroatlantske studije - CEAS\n11.10.2013. Al Jazeera Balkans, Ko to (ne) sme da putuje na Kosovo\n"Izbori koji se održavaju 3. novembra nisu lokalni izbori, kako to predstavlja zvanična Priština, nisu to ni izbori na kojima će Srbi koji učestvuju priznati tzv. nezavisnost Kosova, kako govore oni koji su za bojkot. (...) Predstojeći izbori su kao referendum na kojem će Srbi odlučiti da li žele da ostanu deo Srbije", izjavio je Krstimir Pantić, kandidat za gradonačelnika Kosovske Mitrovice.\nUostalom, Aleksandar Vučić je kao glavnu meru koja će Srbiju spasti bankrota zabranio upotrebu skoro svih službenih vozila, rotacije, opomenuo javno MUP-ovce da svako malo idu u Litvaniju - niko ne zna zašto, iako mu je neke veze sa Evropskom unijom dobacio Dačić - ali ništa nije rekao za smanjenje putnih troškova za odlaske na Kosovo, ni srpskih formalnih zvaničnika, ni onih 2.000 sa tajnog platnog spiska MUP-a, za koje se pretpostavlja da su nedavno, kao "sprska civilna zaštita", zaustavili vozila EULEX-a na severu Kosova, o kome ni srpska ni kosovska štama ne pričaju rado. O zapadnjacima da ne govorimo.\nKosovska ministarka za evropske integracije Vljora Čitaku izjavila je zatim da se zabrana posete Kosovu ne odnosi na sve srpske zvaničnike, već samo na srpskog premijera Dačića. "Došlo je do nesporazuma. Nije bilo zabrane za dolazak zvaničnika Srbije na Kosovo. Bilo je samo NE dolasku Dačića. To je sve", navela je Čitaku na svom nalogu na društvenoj mreži Twitter. I to jeste sve.\nČitaku je nehotice otkrila suštinu Briselskog sporazuma i načina na koji će on davati ton odnosima Beograda i Prištine. Priča o Dačićevom putovanju na Kosovo samo je još jedna u seriji loše planiranih i (ne)sprovedenih događaja i nesporazuma, kojih će biti sve više. Ozbiljnost procesa maskiraće se, naravno, Vučićevim ležanjem na podu od bolova u kičmi, gospođom Ešton koja mora rođendan da slavi sa Dačićem i Tačijem, radnim doručcima koji završavaju u tri sata ujutro...\nU 17. rundi nedavnog briselskog "premijerskog" dijaloga, naprimer, potvrđeni su dogovori radnih grupa o biračkom spisku, na koji je dodato 12.000 srpskih glasača sa severa Kosova, koji do sada nisu učestvovali na izborima u organizaciji Prištine, ali nije rešeno pitanje registracije prognanih Srba sa Kosova. Priština je, navodno, donela dokaze o nepravilnostima u prijavama. Takođe, nije rešeno pitanje predstavnika Građanske inicijative "Srpska" u Centralnoj izbornoj komisiji Kosova, na čemu Beograd insistira. Kako se procenjuje, "Srpska" bi, prema važećim kosovskim izbornim zakonima, u najboljem slučaju mogla da dobije status posmatrača u CIK-u. Dačić, Tači i Ešton razgovarali su i o bezbednosnoj situaciji na Kosovu, ali izgleda nije otvaran "slučaj" nedavno ubijenog pripadnika EULEX-a. Površno, nemoćno, neozbiljno...\nDa je nova runda briselskog dijaloga u vezi s putovanjem srpskih zvaničnika na Kosovo bila priličan spin da se uteši Dačić, koji bi malo premijerski da se ponaša, potvrđuje dobro obavešteni beogradski list Danas: "Procedura za ulazak državnih zvaničnika Srbije na Kosovo ostaje gotova nepromenjena. Kao što su se Beograd, Priština i Brisel dogovorili još u vreme vlade Mirka Cvetkovića, zahtev srpskih državnih službenika preko beogradske i prištinske kancelarije EU-a dostavlja se Vladi Kosova, čija se odluka istim putem vraća podnosiocima zahteva. Novina je samo da će Prištini u proceni pomagati EULEX. Srpski zvaničnici koji žele na Kosovo od sada će morati da odrede da li u posetu idu kao državni službenici ili kao predstavnici političkih stranaka."\nŠteta što se pravila ne odnose i na "ostatak Srbije", pa da znamo u kom svojstvu predsednik Srbije i bivši predsednik Srpske napredne stranke Tomislav Nikolić ide ovih dana u Vrbas, gde se, takođe, održavaju lokalni izbori.\nKako je Danasu objašnjeno, južno od Ibra srpski zvaničnici moći će da posećuju samo manastire Srpske pravoslavne crkve, pod uslovom da ne daju političke izjave, mada se špekuliše da Priština u tom pogledu neće biti isključiva. Na sever Kosova, gde i Brisel i kosovske vlasti žele što veću izlaznost Srba na opštinskim izborima 3. novembra, neće biti ograničenja - moći će, navodno, da dolazi kad ko hoće. Otud glasna šutanja Zapada na sve očitija kršenja elementarnih građanskih i izbornih prava drugih učesnika predizborne kampanje, pre svega na severu Kosova. Po kojoj se logici izjave srpskih državnika da se mora glasati za listu "Srpska" i da je sve drugo izdaja srpstva ne smatraju ne samo političkim izjavama i mešanjem u kampanju, već i uskraćivanjem slobode udruživanja i izbora?\nZapad je već i dosad preplatio Briselski sporazum, u Srbiji je na sceni otvorena putinizacja, Vučić se više i ne femka, otvoreno govori - država, to sam ja. Svaku kritiku uprerenu protiv Vlade Vučić, bez reakcije Zapada, karakteriše kao rušenje države. Kad su izbori na Kosovu u pitanju, prave se ponovo lojani i nelojalni građani, nekad su to bili Albanci na Kosovu, sad je zaigrala mečka i ispred srpskih vrata.\nGrađanska inicijativa - Srbija demokratija pravda i Samostalna liberalna stranka nedavno su, u odvojenim saopštenjima, bile primorane da demantuju navode gore spomenutog Pantića da te dve stranke dele Srbe sa Kosova. Pantiću zameraju da, čestim promenama stavova koje iznosi, zbunjuje svoje birače. U SLS-u, čiji je predsednik ujedno zamenik kosovskog premijera Slobodan Petrović, smatraju da istupanja Pantića nanose štetu Srbima na Kosovu, kao i to da je upravo on, gostujući na jednoj beogradskoj televiziji, nastavio da deli Srbe na Kosovu. U saopštenju se odbacuju Pantićeve tvrdnje da je SLS-u bliža Priština od Beograda i da rade protiv interesa države Srbije, te dodaje da SLS nije za jedinstvenu srpsku listu, ali jeste za jedinstvo Srba.\nPantić je u toj televizijskoj emisiji rekao da Srbi nemaju rezervnu vladu ni drugog saveznika osim Srbije i ocenio da najveću opasnost za Prištinu predstavlja lista "Srpska", koja "ima najveće poverenje građana, jer iza nje stoji država Srbija". Rekao je i to da su ostale srpske liste, posebno "one koje su bliske vlastima u Prištini", pokazale koliko im je stalo do Srba. Govoreći o Oliveru Ivanoviću i Goranu Bogdanoviću, Pantić je rekao da ih ne smatra neprijateljima, već političkim protivnicima. Pa kad može Vučić, što ne bi i Krstić: "Svi koji nisu sledili politiku Vlade Srbije radili su protivno interesima Srbije."\nNo i u Beogradu, izgleda, dolazi do akcionog nejedinstva srpskih zvaničnika i demonstracije akcionog pragmatizma Zapada, koji postaje sve teži za razumevanje. Savetnik predsednika Srbije Marko Đurić negira špekulacije diplomata da je Beograd pod pritiskom međunarodne zajednice, koja traži "uklanjanje" Aleksandra Vulina iz kosovskog procesa. Dačić, je navodno, ubeđivao Zapad da "Vulin na Kosovu radi iza njegovih leđa". Ovo nije daleko od istine, jer se Dačićeva Socijalistička partija Srbije na severu Kosova raspada, pa Vulin skuplja resolve za SNS, koji će defakto vladati severom posle izbora.\nU diplomatskim krugovima govori se da Brisel, u želji da na lokalne kosovske izbore izađe što više Srba, toleriše Beogradu pravljenje sopstvene izborne liste, ali ne i "rat" sa svim ostalim srpskim opcijama. Kao da će taj "rat" moći da kontroliše. I kao što će posle godinama moći da ispravlja krivi Ibar, jer je očito da im država Srbija pred očima pravi "novu republiku srpsku" na severu Kosova, ali nema veze, samo neka se održe loklani izbori po kosovskim zakonima i neka odziv bude prihvatljiv pod datim okolnostima, te da izbori prođu bez većih incidenata. Onih 2.000 sa platnog spiska MUP-a samo će mirno ispod oka posmatrati i mobilnim telefonima snimati ko je i kako glasao. Da se zavede "tamo gde treba".


Izdate sve dozvole za deonicu Sremska Rača-Kuzmin\nTanjug 4. oktobra 2019. 10:27\nBEOGRAD – Sve potrebne građevinske dozvole za deonicu Sremska Rača – Kuzmin na trasi budućeg autoputa Beograd-Sarajevo su izdate, izjavila je danas ministarka građevinarstva, saobraćaja i infrastrukture Zorana Mihajlović.\nMihajlović je uoči posete Turskog predsednika Srbiji poručila da je za Srbiju izuzetno važno da se regionalno povezuje, a da je auto-put od Beograda do Sarajeva jedan od šest novih autoputeva čija izgradnja je započeta krajem avgusta ove godine.\n„Pored toga, sledeće godine započinjemo rehabilitaciju 5. 000 kilometara magistralnih, regionalnih i lokalnih puteva i to će raditi naše firme“.\nMihajlovićeva je dodala da su izdate sve potrebne građevinske dozvole za deonicu Sremska Rača – Kuzmin i da ovaj auto-put zajedno grade turska i srpske kompanije.\nGrađevinarstvo je zamajac privrednog razvoja zemlje i pomoći ćemo srpskim kompanijama da se oporave i spremno uđu u ovaj posao, rekla je ministarka.\n„Dobri odnosi predsednika Srbije i Turske, Aleksandra Vučića i Tajipa Erdogana, rezultirali su brzinom kojom danas pravimo taj auto-put i njih dvojica će i svečano obeležiti početak radova prilikom posete turskog predsednika naredne nedelje“, izjavila je potpredsednica Vlade Srbije i ministarka građevinarstva, saobraćaja i infrastrukture.\nOna je, gostujući na TV Hepi istakla da je važno što Srbija ima takvog državnika kog svetski lideri, poput predsednika NR Kine Si Đinpinga, zovu prijateljem.\n„Dobri odnosi predsednika Vučića sa svetskim državnicima baza su za sve dalje što radimo i mnogo lakše postižemo dogovore oko velikih infrastrukturnih projekata. Srbija sarađuje sa svima, i sa Rusijom, Kinom, SAD, Turskom, Francuskom, Azerbejdžanom, jer je to u našem ineteresu“, rekla je ona, navodi se u saopštenju ministarstva.


Vašingtonski nesporazum: Hoće li Srbija preseliti ambasadu u Jerusalim kad je Izrael priznao Kosovo - Sputnjik Srbija\n19:17 17 Jun 2021\n21:40 02.02.2021 (osveženo 13:31 03.02.2021) Preuzmite kraći link\nNa to upućuje i izjava predsednika Srbije Aleksandra Vučića da ćemo „odnose sa jevrejskom državom graditi u skladu sa novonastalim okolnostima“.\nNove okolnosti mogu presuditi seljenju ambasade u Jerusalim\nKako stvari sada stoje, Vašingtonski sporazum kao da je krojen po meri interesa Izraela, najbližeg saveznika SAD. Jedina stavka koja je do sada, doduše delimično, ispunjena je upravo poslednja tačka u aktu koji je trebalo da se tiče sporazuma Beograda i Prištine potpisanog sa Vašingtonom, a odnosi se na Izrael.\nNjegovo mesto u tom ekonomskom sporazumu, nije ni tokom potpisivanja prošlo bez čuđenja. U onom koji su potpisali kosovski premijer Avdulah Hoti i tadašnji američki predsednik Donald Tramp, jasno je navedeno da Kosovo i Izrael pristaju na međusobno priznanje, dok je u onom potpisanom između srpskog i američkog predsednika precizirana obaveza Beograda da svoju ambasadu u Izraelu do 1. jula 2021. godine preseli iz Tel Aviva u Jerusalim.\nVašingtonski sporazum kao da je krojen po meri interesa Izraela, najbližeg saveznika SAD.\nIzraelu se žurilo\nIzrael, očito, nije gubio vreme. Koliko god potez Izraela i Prištine bio očekivan, verovatno da nije bilo očekivano da će upravo poslednja stavka iz Vašingtonskih sporazuma biti i prva makar delom realizovana. Pogotovo s obzirom na odredbu da Priština i Beograd na godinu dana treba da zaborave na priznavanje i otpriznavanje takozvanog Kosova.\nMože li to sada doneti i neke nove posledice. Kako je primetio srpski šef diplomatije Nikola Selaković, zanimljivo je da li će sada biti muslimanskih i arapskih zemalja, koje će nakon ovoga priznavati Kosovo. On je, kaže, uveren da neće.\nŠta će uraditi arapske zemlje\nNa pitanje može li do toga doći s obzirom na odnos arapskog, ali i muslimaskog sveta prema Izraelu kao i na palestinsko pitanje, Slobodan Janković iz Instituta za međunarodnu politiku i privredu je skeptičan.\n„Zavisi na koje zemlje mislimo s obzirom na to da godinama, bar od 2002. značajan broj arapskih zemalja sarađuje sa Izraelom, narodski rečeno, ispod žita. Vidimo u poslednjih godinu dana da su neke od njih uspostavile i diplomatske odnose - Ujedinjeni Arapski Emirati, Bahrein, a Saudijska Arabija u suštini sarađuje već jako dugo“, napominje naš sagovornik.\nTurska je, doduše, već reagovala, ocenivši da potpisivanje sporazuma Prištine i Izraela „ne služi palestinskom pitanju“ i potkopava viziju rešenja o dve države.\nTurci već reagovali\nTursko ministarstvo spoljnih poslova navodi i da se potpisivanjem sporazuma Kosovo, koje je i ona priznala, „obavezalo da će otvoriti svoju ambasadu u Jerusalimu, što je u suprotnosti sa međunarodnim pravom“.\nTurska je već reagovala, ocenivši da potpisivanje sporazuma Prištine i Izraela „ne služi palestinskom pitanju.“\nPitanje lokacije ambasade povlači za sobom i pitanje statusa Jerusalima - dok ga Izraelci smatraju svojom prestonicom, Palestinci tvrde da je to okupirani grad.\nAmbasador Palestine u Srbiji Mohamed Nabhan izjavio je odmah po potpisivanju Vašingtonskog sporazuma da bi 57 zemalja iz Arapske lige i Islamske organizacije za saradnju moglo da povuče priznanje Kosova zbog dogovora vezanog za Izrael. Takve najave iz tih organizacija, ili njihovih članica, u međuvremenu, međutim, nije bilo.\nJanković upravo ukazuje na sve veću saradnju jednog broja tih država sa Izraelom.\n„Isplivala su još 2010. godine dokumenta o njihovoj bezbednosnoj saradnji, pa čak i o saradnji po pitanju obezbeđenja sadašnjeg predsednika Palestinske samouprave preko Amerikanaca, a posredno sa Izraelom. Imajući sve to u vidu, stav muslimanskih i arapskih država više nije jedinstven. One su dosta podeljene po pitanju Izraela, a znamo da su podeljeni i po pitanju statusa Kosova i Metohije“, ističe naš sagovornik.\nSamoproglašeno Kosovo su priznale vodeće arapske zemlje, među kojima, Ujedinjeni Arapski Emirati , Bahrein, Saudijska Arabija, Jordan, Oman, Katar, Kuvajt, Jemen, Egipat, Libija. Da će tu biti nekih pomeranja teško je očekivati, pogotovo što se glas Palestinske samouprave više ne čuje kao nekada. Palestinsko pitanje je od jedne od glavnih globalnih tema, svedeno na lokalnu, gotovo na bilatralno pitanje.\nOdmah po potpisivanju Vašingtonskog sporazuma spekulisalo se da bi Srbija mogla i da ne ispuni ono što je potpisala ako Izrael prizna samoproglašenu nezavisnost Kosova.\nMožemo i da ne ispunimo Vašingtonski sporazum\nNa pitanje šta Beograd u ovoj situaciji može da uradi, Janković kaže da je sam čin priznavanja samo posledica onoga što je već učinjeno u Vašingtonu.\n„Vi imate stav nove američke administracije da oni nemaju ništa protiv tog papira koji je potpisan u Vašingtonu, što znači da će oni nastojati da se on sprovodi. Imamo mogućnost da barem odlažemo sprovođenje tog dela sporazuma koji se odnosi na premeštanje ambasade Srbije iz Tel Aviva u Jerusalim. To se može učiniti“, ocenio je sagovrnik Sputnjika.\nUpravo to je i pominjano posle zapitanosti otkud uopšte Izrael kao posebna tačka jednog ekonomskog sporazuma. Tada su se prvi put i čule spekulacije da bi Srbija mogla i da ne ispuni ono što je potpisala ako Izrael prizna samoproglašenu nezavisnost Kosova.\nJerusalim, ambasada, Beograd, priznanje, Kosovo\n19:13 Sjajna akcija – Belgija izjednačila protiv Danske! /uživo/\n19:10 Večeras: Bajden na mukama u Americi zbog Putina


Kućni red za Zaječarce: Ako tresete stolnjak kroz prozor i bacate smeće van kante, pljuštaće paprene kazne | Najnovije vesti - Srbija danas\n14.09.2017. • 13:30 Srbija Danas/Zaječar online\nKućni red za Zaječarce: Ako tresete stolnjak kroz prozor i bacate smeće van kante, pljuštaće paprene kazne\nOdluka o opštem kućnom redu stupila je na snagu 8. septembra\nStanari svih stambenih zgrada u Zaječaru radnim danima od 16 do 18 časova i od 22 do 6 časova ujutru, a u danima vikenda od 14 do 18 sati i od 22 do 8 časova narednog dana neće smeti da prave buku i galamu u stanovima i hodnicima. Takođe moraće obavestiti sve ako se planira neko slavlje. U slučaju da sve ovo izbegnu predviđen je i pljusak kazni od 8.000 do 50.000 dinara.\nVelika promena u matičnim brojevima građana: Evo šta znače 8. i 9. cifra, i ko će moći da ih menja\nOborila rekord koji su postavili đetići: Ivana je ležala 39,5 sati i ponela titulu najvećeg lenjivca\nNa nedavno održanoj 10. sednici Gradskog veća grada Zaječara jednoglasno je usvojena Odluku o opštem kućnom redu u stambenim i stambeno-poslovnim zgradama na teritoriji grada Zaječara.\nPomenutom odlukom je predviđeno da radnim danima u vremenu od 16 do 18 časova i od 22 do 6 časova ujutru, a u danima vikenda od 14 do 18 sati i od 22 do 8 časova narednog dana bude vreme predviđeno za dnevni i noćni odmor. Naime stanari se u predviđenom vremenu moraju ponašati na način kojim se obezbeđuje potpuni mir i tišina u zgradi, inače mogu biti kažnjeni.\nTakođe kazna se može zaraditi i ukoliko stanari, odnosno njihova deca nepristojnim ponašanjem, skakanjem, trčanjem, igranjem loptom i sličnim postupcima narušavaju red i mir u zgradi.\nTakođe u slučaju porodičnog slavlja stanari su dužni da postave obaveštenje na vidno mesto u zgradi i obaveste ostale stanare, da je u toku slavlje. Takođe slavlje ne može trajati duže od jednog sata posle ponoći.\nČlanom 9. pomenute Odluke na terasama, ložama i balkonima zabranjeno je držati i deponovati stvari koje narušavaju izgled zgrade, kao što su stari nameštaj, ogrevni materijal i slično. A na stepeništima i hodnicima i drugim zajedničkim prolazima ne smeju se ostavljati bilo kakve stvari, poput bicikla, osim otirače ispred ulaza u stan ili poslovnu prostoriju.\nČlanom 18. propisano je da nije dozvoljeno kroz prozore i vrata sa terase i balkona bacati bilo kakve predmete, smeće, ostatke hrane, prosipati vodu, tresti posteljinu, stolnjak i krpe i druge slične predmete.\nA ujedno je zabranjeno i bacanje ili ostavljanje otpadaka smeća i nečistoće po stepeništu ili drugim zajedničkim prostorijama u zgradi, kao i pušenje u liftu na stepeništu i u hodnika ma hodnicima zgrade.\nUkoliko se stanari ne pridržavaju ovih pravila predviđene su novčane kazne u fiksnom iznosu od 8.000 dinara u skladu sa svim gore navedenim odredbama pomenutog zakona!\nA ukoliko kao pravna lica obavljaju privrednu delatnost u zgradi protivno odredbama člana 13. i 15. ove odluke mogu biti kažnjeni iznosom od čak 50.000 dinara!\nMonah Arsenije BEZ TAJNI: Ljudi su debeli i depresivni jer nisu čuli da je upravo u OVOME lek za SVE (FOTO/VIDEO)\nNovčanom kaznom u fiksnom iznosu od 10.000 dinara kazniće se upravnik, odnosno profesionalni upravnik ukoliko:\n- ne obezbedi ažuran spisak stanara istaknut na vidnom mestu u zgradi\n- ukoliko se ne stara da stanovi budu obeleženi brojevima\n- ne obezbedi stanarima ključeve od ulaznih vrata i zajedničkih prostorija zgrade i\n- ne obezbedi osvetljenje stepeništa i hodnika noću, ako u zgradi ne postoji uređaj za automatsko osvetljavanje.\nPomenuta Odluka o opštem kućnom redu u stambenim i stambeno-poslovnim zgradama na teritoriji grada Zaječara stupila je na snagu 8. septembra 2017 godine.\nSrbija je deponija Evrope, prodaju nam hranu koja nije ni za mačke, ali to nije ono NAJGORE\nTagovi: Srbija, Zaječar, stambene zgrade, Gradsko veće, kazne\nStravična nesreća u Novom Sadu: Automobilom se zakucao u kamion, ima MRTVIH\n23.07.2018. • 15:52\nVrnjačka Banja RASPRODATA! Lovefest ponovo epicentar domaćeg turizma!


Vi ste ovde: Overa / PRIVATNO / NEPOKRETNOST / Propisi nepokretnost / Zakon o prometu nepokretnosti\nSl.glasnik RS br. 93/2014, 121/2014, 6/2015\nSudovi su dužni da omoguće javnom beležniku uvid u posebnu evidenciju o ugovorima o prometu nepokretnosti koji su podneti radi overavanja potpisa ugovarača, a koju sudovi vode do dana stupanja na snagu ovog zakona u skladu sa Pravilnikom o vođenju posebne evidencije o ugovorima o prometu nepokretnosti („Službeni glasnik RS“, broj 4/10).\nDanom stupanja na snagu ovog zakona prestaje da važi Zakon o prometu nepokretnosti („Službeni glasnik RS“, br. 42/98 i 111/09) i Pravilnik o vođenju posebne evidencije o ugovorima o prometu nepokretnosti („Službeni glasnik RS“, broj 4/10).\nSamostalni član Zakona o izmenama i dopunama Zakona o prometu nepokretnosti\nSl. glasnik RS br. 121/2014\nTags: nepokretnost, preče, preče pravo, promet, suvlasnik\nhttps://www.overa.rs/wp-content/uploads/2012/03/Apartman1.jpg 448 600 ljuban https://www.overa.rs/wp-content/uploads/2012/07/overa_logo4.png ljuban2014-02-07 23:29:302015-12-16 20:19:58Zakon o prometu nepokretnosti\nPrinudna naplata poreza na nepokretnosti koja preduzetniku ne služi za obavljanje delatnosti\nPRAVO PREČE KUPOVINE Građevinska dozvola, građenje, upotrebna dozvola-NOVI ZAKON


Vreme 1102 - Film noir organizovanog kriminala : Poljubac smrti\nKo je Luka Bojović, kako je pokušao i zbog čega nije uspeo da zavlada srpskim podzemljem, šta ga je u tome pokretalo, čime se sve bavio i kako je na kraju pao u Španiji\nZa Luku Bojovića Pekara, Vladimira Milisavljevića – Vladu Budalu (vidi tekst "Nadničar iz Klana"), Sinišu Petrića Zenicu i Vladimira Mijanovića Zubu devetog februara u Valensiji završio se bijeg od zakona u kome ničeg glamuroznog nije bilo. Godine su to provedene u paranoji da bi netko od njihovih ortaka mogao biti doušnik policije ili prebjeg u suparnički kriminalni klan; u strahu da će se postati žrtve naručene likvidacije na isti način kao što su oni drugima radili; u stalnom preispitivanju da li ih neki neoprezni gest rodbine ili nekog od njih samih može koštati slobode; u stalnim lažima, skrivanjima, prerušavanjima i bijegu; u preznojavanjima na aerodromima i naplatnim rampama; u podilaženjima lokalnim mafijama i predstavnicima najnižeg ranga moćnih latinoameričkih narkokartela od čije milosti im zavise životi i poslovi; u beskrajnom čekanju po prljavima i smrdljivim ćumezima; u povremenim bahatim ispadima po javnim kućama i prčvarnicama; u razbijanju glave da li im iskazi uhapšenih partnera mogu dovesti policiju na vrata; u sjenci i podzemlju nečeg što se zove život... Bojovićevi poljupci poslati u kameru dok su ga sprovodili ne mjenjaju tu baš ništa. U okolnostima u kakvim je živjela četvorka iz Valensije, sve najgore u ljudima ispliva prije ili kasnije. A oni ionako ni po čemu dobrom nisu bili poznati – naprotiv.\nEKSPLOATACIIJA DOBRE VIJESTI: Španjolski policajci, izgleda, vole hapsiti Balkance po kafanama. U restoranu na Tenerifima uhapšen je 2005. hrvatski general Ante Gotovina zbog optužbi za ratne zločine pred Haškim sudom; u restoranu "Bodega La Paz" u Valensiji, pali su Bojović, Milisavljević i društvo. Kako zvaničnici saopćavaju, to je rezultat akcije "Kros" španske i srpske policije.\n"Srbija je danas veoma blizu da organizovanom kriminalnu zada udarac od kojeg se ne može oporaviti u narednih nekoliko decenija", rekao je predsjednik Boris Tadić u Novoj Varoši, gdje se zatekao obilazeći općine najteže pogođene snijegom i niskim temperaturama. Ministar unutrašnjih poslova Ivica Dačić naprosto je sijao na konferenciji za novinare: "Zemunski klan više ne postoji! Nisu uhapšeni još samo Milan Jurišić Jure i Ninoslav Konstantinović za koje se pretpostavlja da su mrtvi. Zbog svih sumnji u mene kao ministra koji dolazi iz SPS-a, ponosan sam što su za mog mandata uhapšeni svi pripadnici Zemunskog klana."\nNe treba biti ciničan. Ako se izuzme političko hvalisanje vazda od koristi u predvečerje parlamentarnih izbora, mora se priznati da je policija postigla zaista velik uspjeh. Bojović, Milisavljević i Petrić optuženi su za čitav niz teških krivičnih djela – od pokušanih i izvršenih ubojstava, šverca droge i pljački do otmica i učešća u atentatu na premijera Zorana Đinđića. Srbija, region, Evropa i svijet zaista će biti bolje mjesto kada se svi oni nađu sa one strane zatvorskih rešetaka.\nPolicija, političari i mediji nazivaju Luku Bojovića šefom Zemunskog klana. Koliko to odgovara realnosti, veliko je pitanje: već dugo u Srbiji nema ni okolnosti ni mogućnosti za djelovanja kriminalne organizacije poput one na čijem su čelu stajali Dušan Spasojević i Milorad Ulemek Legija. Udruživanje sa preteklim članovima ovog klana samo po sebi ne znači i održavanje kontinuiteta u dominaciji podzemljem. Ipak, kao što organizirani kriminal i dalje postoji u Srbiji, tako je i Luka Bojović veliko ime u tom svijetu.\n"NEMA TU POVLAČENJA": Željko Ražnatović Arkan, svjetski poznat paravojni komandant i apsolutni gospodar srpskog podzemlja, spremao se da u proljeće 1992. sa svojom privatnom vojskom upadne u istočnu Bosnu. Dok je izdavao naredbe za pokret iz štaba u svojoj kući na Dedinju, oko Arkana je obigravao devetnaestogodišnji Luka, sin njegovog prijatelja Vuka Bojovića, vječnog direktora Beogradskog zoološkog vrta.\n"Nikud ti ne ideš mali, je l’ jasno", proderao se Arkan kada mu je dosadilo Bojovićevo moljakanje da ga povede – nije za razmaženog momka iz bolje kuće da se lomata po Bijeljini, Zvorniku ili Brčkom.\nIpak, Bojovićeva fascinacija komandantom Srpske dobrovoljačke garde nije nimalo oslabila. U to vrijeme je Arkan iz baze u Erdutu držao istočnu Slavoniju kao neku vrstu feuda, razne javne ličnosti ulagivale su mu se na svakom koraku kao uzor-patrioti, a svakom kriminalcu bila je čast da se najmoćnijem od njih smije javiti ili učiniti neku uslugu... Bilo je to doba u kome znanje, poštenje i rad nisu značili ništa i u kome su nasilje, licemjerje i grabež predstavljali dobitnu kombinaciju. Ne čudi zato nimalo što se Luka Bojović trudio da koliko može imitira svog idola i što je visio u njegovom kafiću "Trozubac" u Čumićevom sokaku u centru Beograda.\n"Ja sam reagovao kad je on mene pogledao – jebi ga – onako provokativno", priča Mihajlo Divac, dvadesetčetvorogodišnji bokser i kriminalac sa Novog Beograda u dokumentarnom filmu Vidimo se u čitulji Janka Baljka i Vojislava Tufegdžića, kako ga je Luka Bojović ranio u "Trozupcu" 1994. "I onda sam ustao i krenuo prema njemu. I on je ustao. Ja sam napravio dva-tri koraka, a on je pucao u mene sa četiri-pet metara. Prvi metak me je pogodio u stomak – ja sam i dalje išao; drugi metak mi je prošao kroz ruku i stomak – i dalje sam išao prema njemu. Tada sam mu rekao ‘Mali, nabiću ti tu utoku u dupe – razumeš’. Šta sam trebao? Ovaj me upucao, ova pičketina i šta sam ja trebao? Ja ne verujem u to povlačenje – to je priča za neke nabeđene mangupe. Nema tu povlačenja! Čim si jednom počeo da živiš jednim ovakvim životom, živećeš tako dokle postojiš."\nUpravo taj život o kome je Divac govorio izazvao je sukob: do pucnjave i ranjavanja došlo je isključivo radi odmjeravanja rejtinga u podzemlju, neophodnog za nametanje poslušnosti u grupama mladića poput njih dvojice, otimačinu, reket i druge kriminalne rabote. Također, ni Bojović ni Divac nisu se povukli. Prvi se sklonio u Arkanovu kasarnu u Erdutu gdje je vladao dril i apstinencija od alkohola, a drugi je ubijen nekoliko mjeseci kasnije nakon ranjavanja u "Trozupcu".\nKORISNI I OSTALI PRIJATELJI: U drugoj polovini devedesetih i kasnije, gotovo da se ništa više nije čulo o Bojoviću. Nije ni bilo potrebe: em se uz Arkanovu podršku uvijek mogao ugraditi u kakav šverc cigareta, nafte ili heroina, em je nakon pucanja u Divca stekao optimalan potencijal za reketiranje, a uz to se i zbog moći i uticaja svog pokrovitelja osjećao relativno zaštićenim od dušmana iz drugih kriminalnih klanova i policije.\nNi nakon Arkanovog ubojstva u januaru 2000. Bojović nije ostao "siroče" izloženo milosti i nemilosti ulice. U "Trozupcu", Erdutu i drugim mjestima družio se sa Legijom uključujući i Zoološki vrt gdje je komandant Jedinice za specijalne operacije dolazio da se rve sa tigricom. To druženje sa bivšim Arkanovim zamjenikom u Gardi, Bojoviću se više nego isplatilo početkom prethodne decenije ovog vijeka kada su Legija i Spasojević nametnuli svoju dominaciju u podzemlju. Kako je i koliko radio za originalni Zemunski klan, nije poznato. Po svoj prilici, Bojović je spadao u vanjski krug suradnika ove kriminalne grupe; njene članove svakako je morao poznavati, ali čini se da nisu imali zajedničkih djelatnosti izuzev razmjene informacija, glasina i logističkih usluga. U to vrijeme, Bojović je na uglu ulica Kneginje Zorke i Njegoševe u Beogradu otvorio veliku pekaru i time stekao nadimak Pekar.\nNjegov trenutak je kucnuo kada je nakon atentata na premijera Đinđića 12. marta 2003. u policijskoj akcija "Sablja" razbijen Zemunski klan: Spasojević i Mile Luković Kum ubijeni su u Meljaku prilikom hapšenja, Legija se predao godinu dana kasnije, a dobar dio članova ove kriminalne grupe uveliko je bio iza rešetaka. Preteklim – Vladi Budali, braći Milošu i Aleksandru Simoviću, Sretku Kaliniću, Milanu Jurišiću Juretu i Ninoslavu Konstantinoviću – Bojović je, kako se tvrdi, omogućio i financirao skrivanje. Nije tu bilo nikakvog sentimenta niti kriminalne solidarnosti. Za Bojovića je ostatak Spasojevićeve ekipe predstavljao jezgro grupe potpuno zavisno od njegove volje i samim tim prinuđeno da izvršava sve što im on naredi; za članove Zemunskog klana na slobodi, Pekar je bio jedina slamka koja ih je držala u životu i van zatvora – njih su jurili, a ne njega.\nIpak, ne postaje se tek tako šef izvršilaca i učesnika u dvadeset i više naručenih likvidacija i ljudi osuđenih u odsustvu na četrdeset godina robije pa se Bojović morao i dokazati kao vođa klana. Tragedije se zaista ponavljaju kao farse: početkom 2000. Spasojević i Legija svoj krvavi pohod za prevlast u podzemlju pokrivali su smokvinim listom tobožnje osvete za Arkanovu smrt; četiri godine kasnije, Luka Bojović nije se mogao dosjetiti nikakvog boljeg izgovora kada je odlučio da likvidira Andriju Draškovića, Zorana Nedovića Šoka i druge konkurente na kriminalnoj sceni. Međutim, ništa se nije odvijalo kao u doba pravog Zemunskog klana.\nCRNA SERIJA: Početak je obećavao. Iz Španije gde su se krili, stigli su preko Zagreba u Beograd sredinom ljeta 2004. Kalinić i Miloš Simović: premda su imali lažne pasoše, u Srbiju su ušli preplivavši Drinu – za svaki slučaj. Odmah su udarili. Nakon hapšenja u Zagrebu u junu 2010, Kalinić je ispričao da su Bojović i on pucali 26. jula 2004. kod Beogradske arene iz vozila u pokretu koje je vozio Miloš Simović na automobil sa Zoranom Nedovićem Šokom. Oprobani recept za "sačekuše" Zemunskog klana ovaj put je omanuo. Kaliniću se nakon drugog metka zaglavio kalašnjikov: premda su ubili Milutina Jovičića, sam Šok je sa druga dva tjelohranitelja lakše ranjen.\nI napad na Andriju Draškovića 24. oktobra 2004. završio se sličnim ishodom. Prema Kalinićevom iskazu, ponovo su pucali Bojović i on, ponovo iz jednih na druga kola u pokretu: ubijen je Dejan Živančević, ranjena još trojica tjelohranitelja, a sam Drašković je prošao bez povreda. Ova sačekuša također je izvršena na autoputu, kod kvantaške pijace s tim da je vozač bio Vlada Budala. I on je, dakle, našao neki način da se ponovo vrati u Srbiju.\nBojovića ovi neuspjesi nisu zaustavili. Po njegovom nalogu, Kalinić je 30. oktobra 2004. hicima u potiljak ubio Branka Jeftovića Jorgu na uglu ulica Koče Kapetana i Njegoševe.\nBilo je tu još ubojstava, ali Bojoviću nije pošlo za rukom da se nametne kao novi šef srpskog podzemlja i preuzme one kriminalne poslove zbog kojih je i krenuo u seriju likvidacija. Za razliku od Spasojevića, nije imao podršku ni Državne bezbjednosti, ni Legijine Jedinice za specijalne operacije, a ni dovoljan broj korumpiranih i kriminaliziranih ljudi u državnom aparatu. Pored toga, Bojović se na velikoj sceni organiziranog kriminala pojavio kao neuračunljivi desperados i neko tko se ponaša mimo svake logike u trenucima kada je nakon "Sablje" moćnim igračima u podzemlju trebalo zatišje, a ne pucanje po ulicama. A da se i ne govori da su baš oni bili njegove mete... Zato, ako policija i nije imala dokaza protiv Bojovića, podzemlju nisu ni trebali pa je on zajedno sa ekipom iz Zemunskog klana postao prinuđen da se skloni u kriminalnu pečalbu po zemljama regiona i Evropske unije. Neki izvještaji govore da se bavio trgovinom droge, otmicama, vodio prostituciju... Holandska policija tereti ga za organizaciju ubojstva Srđana Miranovića iz Podgorice 12. januara 2006. godine po nalogu Vilijema Vima Holedera, mafijaša tamošnjeg, a američka policija zbog ilegalne trgovine životinjama.\nŠARIĆ, KALINIĆ I BABAROGA: Kao grom iz vedra neba odjeknula je 22. septembra 2007. vijest da su u Beogradu uhapšeni Luka Bojović i njegov ortak Veljko Banović, dok se treći član ekipe naknadno predao. Prema tadašnjem ministru unutrašnjih poslova Draganu Jočiću, riječ je bila o grupi koja je planirala brojna ubojstva po Srbiji na što su ukazivale razne skice, fotografije, pronađeni arsenal oružja...\nMeđutim, od velikih najava nije ostalo ništa. Bojović je osuđen samo za nelegalno posjedovanje pištolja i falisificiranje ličnih dokumenata na petnaest mjeseci pa je već 14. aprila 2008. pušten da pravosnažnost presude čeka na slobodi. Kako i zašto, do danas nije objašnjeno.\nTko zna što bi se dalje dešavalo s njim da se nije pojavio narko-klan Darka Šarića: ako nije postao šef podzemlja, makar je uspio kao visokorangirani najamnik. Zajedno sa preteklim ostatkom Zemunskog klana on od tada djeluje kao servisna organizacija za Šarića. To će reći da obezbjeđuju transporte kokaina koji preko balkanskih i drugih zemalja idu prema Evropskoj uniji i dalje, u SAD; da utjeruju dugove od šefova lanaca za distribuciju narkotika; da uklanjaju odmetnute ili nepouzdane Šarićeve partnere i konkurente... Naravno, i da kad god mogu i kad imaju priliku obave i neki samostalni kriminalni posao.\nBojović ipak nije bio Spasojević: kako je vrijeme odmicalo, čini se da je sve teže kontrolirao preostale članove Zemunskog klana. Moguće je da je Sretko Kalinić 2004. ubio Ninoslava Konstantinovića, raskomadao ga i sahranio kod Ikarbusa, kako je rekao, zato što su smatrali da bi ih mogao odati policiji; moguće je i da je Kalinić ubio Milana Jurišića Jureta u Španiji i samljeo ga u mašini za meso, a moguće je i da je svojim priznanjem samo nastojao da im zametne tragove.\nMeđutim, izvjesno je da se ova ekipa sve teže podnosila i surađivala. U Zagrebu je u proljeće 2010. ubijen i raskomadan Cvetko Simić, za što je Miloš Simović nakon hapšenja optužio Kalinića. Godinu dana ranije, ugljenisani leš Ilije Novovića, još jednog od ljudi iz Bojevićeve ekipe, nađen je zajedno sa ostacima Gorana Marića Mareta u zapaljenom džipu u Dobanovcima. Očigledno, oko i unutar ovog klana počelo je sve više da se puca i gine. A onda, kada je Miloš Simović ranio Kalinića u Zagrebu 9. juna 2010. a ovaj pao u ruke hrvatskoj policiji, Bojović je netragom nestao. Jasno je bilo i zbog čega. U zatvoru, Kalinić je optužio Bojovića da zajedno sa Vladom Budalom i Simovićem stoji iza pokušaja njegove likvidacije te u svom iskazu priznao čitav niz najtežih krivičnih djela koje su zajedno izvršili. Motivi za uzajamno istrebljenje su možda bili vezani za kriminalne aktivnosti, možda za ličnu netrpeljivost i ljubomoru vezanu za supruge, a možda se skupilo sve zajedno. Krug njihovog kretanja i druženja ionako je bio više nego ograničen.\nU svakom slučaju, Bojović je nakon Kalinićevog iskaza postao dežurna kriminalna babaroga u regionu. Iz političkih i policijskih krugova navodilo se da je planirao ubojstva više ministara, da je za račun Vojislava Šešelja trebalo da likvidira Tomislava Nikolića, da je povezan sa oružjem i eksplozivom pronađenim u sportskoj dvorani Borik u Banjaluci neposredno prije nego što će se tu 9. januara okupiti cjelokupni državni vrh Srbije i Republike Srpske... U zemlji gdje organizirani kriminal stoji iza atentata na premijera ovakvi navodi uzimaju se ozbiljno. Da li je Bojović sve to zaista namjeravao da uradi, radi li se o glasinama koje je sam proturao kako bi u podzemlju stekao što veći rejting krajnje opasnog i moćnog čovjeka ili o nečem trećem, teško je procjeniti.\nE VIVA ESPAŇA: Kao bjegunac od zakona, Luka Bojović je na kraju ostao samo sa Vladom Budalom. Jedni za drugim padali su članovi Zemunskog klana: Aleksandar Simović u Beogradu, pa Kalinić u Zagrebu i, odmah potom, Miloš Simović, navodno na srpsko-hrvatskoj granici.\nBojović se, kako se čini, sklonio u Španiju. Odatle je za Darka Šarića, također u bjekstvu i sa također ograničenim manevarskim prostorom, nastavio da – vjerovatno u manjem obimu – obezbjeđuje narko-kanale držeći se zemljaka sa Balkana. Taj zaključak se izvodi na osnovu hapšenja crnogorskih i srpskih kurira u maju i novembru prošle godine, kada je zapljenjeno 77, odnosno 36 kilograma kokaina švercanih brodovima iz južnoameričkih luka. Inače, Španija zbog jezika, istorijskih i kulturnih veza sa Latinskom Amerikom predstavlja čekaonicu za kontakte sa predstavnicima kokainskih kartela iz Bolivije, Kolumbije, Argentine i drugih zemalja.\nPo svoj prilici, upravo su zbog tih veza i članovi Zemunskog klana i Luka Bojović odabrali Španiju za svoje boravište; sa pristojnim lažnim dokumentima i pod uvjetom da se ne mješaju u lokalni kriminal, mogli su dugo da opstanu na slobodi i da se osjećaju sigurnim. Koliko – svjedoči i podatak da su u Španiji bili Bojovićeva djeca, supruga i braća. Na kraju, postavlja se pitanje kako je sa Vladom Budalom i ostalim pao u Valensiji? Iz policije stižu informacije da su praćeni nekoliko meseci, što je uobičajna praksa, čiji je cilj da se utvrdi što sve rade i s kim su sve u kontaktu. Međutim, o načinu kako su locirani gotovo da se ne zna ništa, a i navodi "procurili" u medije daleko su od pouzdanosti: možda su ih "druknuli" neki od uhapšenih ortaka, možda konkurenti iz drugih klanova, a možda je to rezultat praćenja rodbine i kontakata s njom ili nečeg potpuno četvrtog iz repertoara poznatog među policajcima kao operativni rad. To, kao i ono s čim se ova ekipa zaista bavila trebalo bi da pokaže istraga – da se upotrebi ova uveliko otrcana fraza.\nU svakom slučaju, čini se da je Luka Bojović završio sa svojom kriminalnom karijerom. Ukoliko bude izručen Srbiji – za sada teško da postoje razlozi da bude drugačije – i ako bude osuđen za makar i dio krivičnih djela za koje je optužen, čeka ga decenijska robija. Međutim, to nipošto ne znači da je organizirani kriminal pobjeđen. Luka Bojović i ekipa iz Zemunskog klana predstavljaju samo relikt devedesetih, a tu su formu krupni mafijaši iz regiona odavno prevazišli.\nAli, kako je rekao Mihajlo Divac u "Čitulji": "Čim si jednom počeo da živiš jednim ovakvim životom..."


ODRŽAN POSLOVNI FORUM SRBIJA-UKRAJINA Vučić: Investirajmo jedni u druge, korist će biti obostrana!\nSaradnja dveju zemalja na najvišem nivou\n03.07.2018. 14:02h 03.07.2018. 14:02h\nBEOGRAD - Predsednik Srbije Aleksandar Vučić rekao je danas da je Srbija u prvih četiri meseci ove godine uvećala nivo direktnih stranih investicija za 13,7 odsto, i ostvarila 916,7 miliona evra i pozvao srpske investitore da ulažu u Ukrajinu, kao i ukrajinske da investiraju u Srbiju, što će biti od obostrane koristi.\nVučić je, na poslovnom forumu Srbija-Ukrajina, rekao da je to jednako prošlogodišnjem nivou koji je ostavrila Hrvatska, koja je članica EU.\n"To govori koliko je Srbija postala atraktivna i važna zemlja u regionu", podvukao je on dodajući da je značajno više privukla stranih ulaganja od svih zemalja Zapadnog Balkana zajedno.\nSRDAČAN SUSRET UZ MALO POŠALICE NA KRAJU Porošenko se zahvalio na prijemu, a onda je "uskočio" Vučić i nasmejao sve: Nisam ja šarmantan, nemam ni taj osmeh, ni tu energiju, ali... (VIDEO)\nPodsetio je da je Srbija danas na 42. mestu Duing biznis liste Svetske banke, a bili smo 93. I dodao da nismo zadovoljni i da gledamo da ove godine budemo među prvih 30.\n"Istovremeno naš rast u prvom kvartalu ove godine dostigao je 4,6 odsto. Iza nas su Albanija, Crna Gora i Mađarska sa 4,4 do 4,45 odsto, Rumunija sa 4, Bugarska sa 3,5, Hrvatska sa2,5 i Makedonija sa 0,1 odsto, objasnio je Vučić.\nUkazao je da Srbija više nema rebalans budžeta, osim u slučaju kada hoće da povećava plate i penzije, kao i da nemamo problema sa javnim finansijama.\nPredsednik Srbije zamolio je zainteresovane srpske privrednike za osnivanje proizvodnih jedinica u Ukrajini i tamošnje tržište da budu potpuno otvoreni i spremni za ulaganja.\nZAJEDNIČKA KONFERENCIJA NAKON SASTANKA IZA ZATVORENIH VRATA Vučić i Porošenko saglasni: Saradnju Srbije i Ukrajine produbiti na svim nivoima!\n"Na ovom skupu su prisutne najbolje srpske kompanije, krem de la krem srpske privrede. To nisu one kompanije od pre 10 ili 15 godina za koje bi neko mogao da kaže da su ovakve ili onakve, već najbolje firme koje ne postuiluju uz veliku državnu pomoć, već zahvaljujući svom radu, energiji i profitu", rekao je on.\nVučić je kazao da se srpske firme rukovode interesima, i ispriča da je, kada je zamolio za njihovo prisustvo za jednu drugu zemlju, dobio odgovor od predsednika Privredne komore Marka Čadeža da neki ne mogu zbog puta, drugi zbog privatnih obaveza - jednom se porodila svastika, drugom su snaja i šurnaja otišle negde.\n"Shvatio sam da prisustvo zavisi od gostiju koji dolaze. Treba da budete ponosni za interes koji je srpska privreda pokazala", poručio je Porošenku.\nIstovremeno je pozvao ukrajinske privrednike da ulažu u Srbiju, jer će obostrana ulaganaj doprineti sve boljim odnosima.\nRAZGOVOR U 4 OKA, PA SUSRET SA DELEGACIJAMA UKRAJINE I SRBIJE: Počeo sastanak Vučića i Porošenka iza zatvorenih vrata\nZahvalio se predsedniku Ukrajine Petru Porošenku što je u današnjim razgovorima uklonjena najveća prepreka za slobodnu trgovinu i izrazio uverenje da će komisije dve zemlje doneti sporazum u narednom periodu.\nVučić je, u svom obraćanju, ukazao da je Srbija uvećala trgovinsku razmenu sa EU od 2012.do 2017.za 62 odsto, a izvoz za čak 100 odsto - sa pet na 10 milijardi evra i to zahvaljujući stranim kompanijama, pre svega nemačkim koje izvoze svoje asortimane u EU. Sa Ukrajinom robna razmena, prema njegovim rečima je mala i mora biti na većem nivou. Podsteio je da je Ukrajina ogroman zemlja, kako teritorijalno, tako i po broju stanovnika, i da imamo prijateljske veze koje treba privrednici da iskoriste na najbolji način.\n"Naša saradnja ne može da naiđe na bilo kakve prepreke. Nemamo nikakvih otvorenih bilateralnih pitanja", kazao je Vučić rekavši da je dogovoreno da privrednici dobiju podršku sa najvećeg nivoa države.\nUKRAJINSKI PREDSEDNIK STIGAO U POSETU BEOGRADU: Vučić domaćin Porošenku, svečani doček ispred Palate Srbija uz Gardu i himne (FOTO)\nOsvrnuo se na optimizam predsednika Porošenka da će obe zemlje postati članice EU 2025.godine, rekavši da on ne deli taj entuzijama, jer je pred Srbijom problem Kosova, ali je važno i kako će se razvijati situacija u samoj Uniji.\n"Mi sve reforme koje sprovodimo radimo zbog sebe jer želimo da pripadamo evrospkom društvu, jer time možemo da garantujemo da imamo bolji život, pravnu državu. Da zavisi od nas već bi mnogo ranije bili članica EU", kazao je on.\nSrbijaUkrajinaposlovni forumAleksandar VučićMarko ČadežPetro PorošenkoinvesticijesaradnjaPalata Srbija


HMAGAZIN! – Stranica 7 – Hello Magazin\nAugust 10, 2019 at 10:57 pm\tComments are Disabled\nPremda je sve više dokaza da distribucija hrane i izbor prehrambenih namirnica trgovaca hranom i restorana ima priličan utjecaj na prehrambene navike pojedinca, velik dio ovog istraživanja bio je usredotočen samo na gradske stambene četvrti ili na ruralne zajednice… Američko istraživanje pokazalo je da su ljudi koji imaju višeRead More\nPIJETE KAFU NA PRAZAN ŽELUDAC? Evo šta to radi vašem zdravlju!\nAugust 10, 2019 at 10:29 pm\tComments are Disabled\nMnogi se pitaju da li je kafa zdrava za naš organizam, pitanje je koje stručnjaci često postavljaju. Naravno da ono pruža brojne pogodnosti organizmu, no postoje neke stvari na koje morate obratiti pažnju. Kafa je bitan antioksidans, pa je čak dokazano kako i u nekim situacijama sprječava razvoj malignih ćelijaRead More\nU monaku sedam golova i veliki preokret Marselila …


NATO u strahu od Kine i Rusije povećava aktivnost u kosmosu - Sputnjik Srbija\n04:18 04 Decembar 2020\nNATO u strahu od Kine i Rusije povećava aktivnost u kosmosu\n22:28 16.11.2019 (osveženo 23:47 16.11.2019) Preuzmite kraći link\nNATO se sprema da posveti više pažnje kosmičkom prostoru, zato što savremene vojne operacije sve više zavise od kosmosa, a Alijansa strahuje od tehnologije za borbu protiv satelita koju razvijaju Kina i Rusija, piše „Špigl“.\nNATO namerava da poveća svoju aktivnost u kosmičkom prostoru, a odluka o tome trebalo bi da bude doneta na sastanku šefova diplomatije zemalja NATO-a sledeće sedmice i na samitu lidera zemalja NATO-a početkom decembra, piše list.\nNa taj način u okviru NATO-a kosmički prostor će dobiti isti status kao zemlja, vazduh, voda i sajber-prostor. Prema navodima lista, to znači da će napad na bilo koju članicu NATO-a u kosmosu rezultirati aktiviranjem tačke o kolektivnoj bezbednosti.\n„Špigl“ navodi da je razlog za takav korak to što savremene vojne operacije sve više zavise od kosmosa, a pre svega od upotrebe satelita. NATO odavno strahuje od toga da bi zemlje poput Kine i Rusije mogle da razrađuju sisteme za borbu protiv satelita.\nList navodi da na jačanju vojnog kosmičkog programa pre svega insistiraju SAD i Francuska. Američki predsednik Donald Tramp je čak govorio o mogućem stvaranju zasebnih kosmičkih snaga SAD.\nPrema informacijama „Špigla“, u ovom trenutku u kosmosu je aktivno oko 2.000 satelita. NATO ne raspolaže neposredno nijednim od njih, ali ih imaju zemlje-članice Alijanse.\nsateliti, kosmos, NATO


Izvor: Danas, 11.Jun.2019, 10:30\nSavez za Srbiju (SZS) zatražio je smenu i krivičnu odgovornost menadžmenta fabrike "Prvi partizan" iz Užica zbog, kako navode, nezakonite odluke da se radnicima koji su išli na završni miting predsednika Srbije Aleksandra Vučića isplati zarada u visini prosečne zarade u proteklih 12 meseci. Članak SZS: „Prvi partizan“ nezakonito isplaćuje novčane naknade radnicima za učešće na mitingu Vučića se pojavljuje prvo na Dnevni list Danas.\nDanas: Sloga poziva na lustraciju u sindikatu zbog nezakonitih zarada radnicima koji su bili na mitingu SNS-a\nSavez za Srbiju zatražio je danas smenu i utvrđivanje krivične odgovornosti menadžmenta fabrike "Prvi partizan" iz Užica zbog odluke da isplati jednu prosečnu platu radnicima koji su išli u Beograd na završni miting predsednika Srbije Aleksandra Vučića..."Rukovodstvo ove fabrike je ozbiljno...


Sirijski ljekari ističu da je tijekom kemijskog napada u Idlibu na zemlji ležalo na stotine civila | TRT Hrvatski\nSirijski ljekari ist...\nSirijski ljekari ističu da je tijekom kemijskog napada u Idlibu na zemlji ležalo na stotine civila\nLjekari koji su svjedočili smrtonosnom napadu kemijskim oružjem na civile u Idlibu istakli su da su u vrlo teškim uvjetima uradili sve što je bilo u njihovoj moći kako bi pružili pomoć ranjenima.\n05.04.2017 ~ 27.08.2019\nLjekari koji su svjedočili smrtonosnom napadu kemijskim oružjem na civile u Idlibu istakli su da su u vrlo teškim uvjetima uradili sve što je bilo u njihovoj moći kako bi pružili pomoć ranjenima, kojih je bilo na stotine, javlja Anadolu Agency (AA).\nJedan od ljekara koji je pružao pomoć ranjenima, Abdulmunim Jafer za AA je istakao da je ranjenicima na svaki mogući način pokušao pružiti pomoć.\n"U bolnicu u Maarret en-Numanu jutros od sedam sati su stizali ranjeni. Među njima je bilo i žena, djece i starijih osoba. Većina njih su bili u pidžamama. Pokušali smo im pomoći vrlo skromnim mogućnostima", rekao je Jafer.\nIstakao je da im nedostaje sanitetski materijal zbog čega su ranjene morali slati u bolnice u okruženju.\n"Pošto nismo znali o kakvom plinu je riječ, nismo znali ni šta da učinimo u prvim momentima. Plinom su pogođeni i pripadnici Civilne zaštite. I njima smo pokušali pomoći koliko smo mogli", kazao je Jafer.\nLjekar Mustafa Savas je kazao kako su od jutros pomagali ranjenima u bolnici.\n"Nismo znali o kakvom plinu se radi. Tek poslije smo saznali da se radilo i mješavini sarina i klora. U našu bolnicu je prebačeno blizu 150 ranjenih. Ranjeni koji su pristizali su strašno drhtali. U bolnici je umrlo 25 osoba, dok se 70 nalazi u životnoj opasnosti", kazao je Savas.\nIstakao je kako se građani, kada osjete da se radi o kemijskim napadima, trebaju popeti na više spratove.\nNamir Mendi, koji je također pomagao ranjenicima, kazao je kako su na lice mjesta izašli sa sedam ambulantnih vozila.\n"Kada smo tamo došli na tlu je ležalo na stotine osoba, otrovanih plinom", rekao je ovaj medicinski radnik, napominjući kako su u jedno vozilo morali stavljati po 10-15 ranjenika.\nU jutrošnjem napadu u kojem su Assadove režimske snage koristile hemijsko oružje ubijeno je više od 100, a ranjeno više od 500 civila, među kojima je i veliki broj djece. Uslijedili su i zračni napadi u kojima su mete bile i lokalna bolnica i centar Civilne zaštite, koji pokušavaju pomoći stradalima. Strahuje se da bi bilans smrtno stradalih mogao biti znatno veći, a ranjenici koji su životno ugroženi prebačeni su na liječenje u Tursku.\nTagovi: Ljekari , civili


SAD uvele sankcije podružnici „Rosnjefta“ - 18.02.2020, Sputnik Srbija\nSjedinjene Američke Države uvele su sankcije ćerki-kompaniji „Rosnjeft“ – „Rosnjeft trejding“ sa sedištem u Švajcarskoj i njenom predsedniku Didijeu Kasimiru... 18.02.2020, Sputnik Srbija\nrusija, svet, vesti, venecuela\n© Sputnik / Vladimir Astapkovič / Uđi u foto-galerijuŠtand kompanije "Rosnjeft" na Istočnom ekonomskom forumu u Vladivostoku\nVisoki predstavnik američke administracije izjavio je novinarima da su sankcije protiv ove kompanije uvedene zbog trgovine venecuelanskom naftom.\n„Rosneft trejding“ kontroliše ogromnu količinu nafte Madurovog režima kojom se širom sveta trguje zaobilazeći sankcije, rekao je zvaničnik.\nPrema njegovim rečima, u poslednjih mesec dana ova kompanija učestvovala je u organizaciji isporuke dva miliona barela sirove venecuelanske nafte u Zapadnu Afriku.\nSa druge strane, Kasimiro je odigrao ključnu ulogu u pružanju podrške naftnom sektoru Venecuele organizovanjem sastanaka sa predstavnicima državne kompanije PDVSA i vlasti zemlje sa ciljem jačanja saradnje između kompanije „Rosnjeft trejding“ i PDVSA, dodao je predstavnik američke administracije.\nSAD zapretile Rusiji: Podrška Maduru neće ostati nekažnjena\n7 Februar 2020, 07:50\nOn je precizirao da će sva imovina i udeo u vlasništvu kompanije „Rosnjeft trejding“ i Didijea Kasimira u Sjedinjenim Američkim Državama ili pod kontrolom ili u vlasništvu američkih državljana ili bilo koje kompanije koja im direktno ili indirektno pripada 50 odsto ili više, biti blokirana.\nMoskva kategorički ne prihvata američke sankcije kompaniji „Rosnjeft trejding“, saopštilo je Ministarstvo spoljnih poslova Rusije.\n„Na taj način, broj pokušaja Sjedinjenih Američkih Država od 2011. godine da izvrše pritisak na Rusiju stvaranjem prepreka spoljno-ekonomskim odnosima i odbijanjem izdavanja američkih viza dostigao je 80“, ističe se u saopštenju.\nMinistarstvo je istaklo da restriktivne mere ne mogu da utiču na saradnju sa legalnim vlastima bilo koje zemlje, uključujući Venecuelu, Siriju ili Iran. Istovremeno, Sjedinjene Američke Države uz pomoć pritiska nastoje da ceo svet potčinje svojoj volji.


Nebojša Čović odgovor na saopštenje KK Budućnost | Mondo Sport\n24.04.2019. | 11:15 176\nKK Budućnost zahtevala je odmah posle poraza od Zvezde u "majstorici" u Beogradu smenu direktora ABA lige Krešimira Novosela i sportskog direktora Žarka Čabarkape, uz poruku da regionalno takmičenje s njima "više ne postoji".\nOko 24 časa kasnije, nakon rastanka sa trenerom Jasminom Repešom, Podgoričani su objavili i saopštenje u kojem su "tražili da se poništi finalna ABA serija", koja je protekla uz seriju incidenata, zaključno sa odlaganjem pete utakmice zbog uletanja navijača Zvezde na parket.\nPredsednik KK Crvena zvezda mts Nebojša Čović gostovao je u sredu ujutru na TV "Happy" i rekao da je najskandaloznija utakmica odigrana u Podgorici, gde su navijači Budućnosti ulazili na teren.\nKomentarišući saopštenje i zahtev Podgoričana, Čović je rekao:\n"Treba da ih je sramota onog saopštenja. Izgleda da je ABA regularna samo kada je Budućnost prva. Blago meni, neka oni objasne koliko su potrošili para, odakle su te pare, iz kojih fondova... Onda uzmu ove momke Klarka (Kola) i Džeksona, zaduženog da pravi provokacije, pa im napišu šta da kažu i onda im napišu 'rasizam'. A, ja nađem da kada su u Crnoj Gori optuženi za rasističko vređanje igrača engleske reprezentacije, oni su našli tih šest igrača da kažu da nema rasizma i da su krivi pojedinci. Pa, šta Zvezda da kaže? U Zvezdi igra šest igrača crne puti. Pa, setimo se Dženkinsa, Srbina".\n"Džekson je to o rasizmu pisao da bi opravdao ugovor, Kol piše da nikad nije bila takva atmosfera, pa burazeru ti si NBA igrač i moraš da opravdaš te pare, ali nemoj da si nekarakteran. Kao što razumem i Repešu, koji posle 38 razlike ono kaže. On je skinuo sako jer nije bio pljuvan, a da li ste videli naše sakoe u trećoj utakmici? Mi smo u petoj utakmici stavili žandarmeriju i obezbedili smo sve, maksimalnu bezbednost".\nKomentarišući izjavu direktora lige Krešimira Novosela za "Jutarnji list", da je u Beogradu viđen nastavak započetog u Podgorici i da se na snimcima ne vidi da je udaren neki igrač Budućnosti, Čović je rekao:\n"U Beogradu nikakvog fizičkog kontakta nije bilo, čak ni gađanja ni sudija ni igrača. Ono što se desilo na početku desilo se tri minuta i to niko ne spori, bilo je pokušaja da se prekine, da se ne igra... Vrlo prosto sam rekao da postupe po propozicijama. Budućnost je zahtevala pražnjenje hale, ja sam rekao 'pa dobro, da se isprazni, ali će se igrati odmah', a oni su hteli da igraju za dva dana. To je klasična licemerna prevara i nemoj da Novosel poredi neuporedivo. Razumem da je sedeo u loži sa Đukanovićem i ostalim zvaničnicima Crne Gore, ali nije isto. Ono što se desilo u Crnoj Gori nije isto i nikad se nije desilo. Nađite mi sinove funkcionera da ulaze na parket i da pljuju i vređaju igrače".\nZvezdin predsednik rekao je da je posle incidenata uoči "majstorice" ispunjen zahtev Budućnosti da se isprazne prva tri reda do njihove klupe.\n"Taj njihov bezbednjak Jokić je sedeo na LED displeju… Pitajte naše predstavnike da li su u Podgorici mogli da sede u trećoj utakmici, a niko nije reagovao u prisustvu tamošnjeg predsednika države i njegove supruge Lidije... Rekli smo šta se prošle godine dešavalo u ABA ligi. Sada je bilo pet puta gore nego prošle godine. Bili smo u zatvoru od utorka do subote ujutru. Ko je njihove igrače dirao, gde su bile bakljade, noćna pucanja, gde su bili napumpani, tetovirani mangupi u hotelima, koji ništa ne rade, samo gledaju... Gde su bila deca naših ministara?"\n"Moj sin je prošao toplog zeca, osetio je pljuvačku na licu sina crnogorskog ministra... Znate šta je ovde sistemski, da Srbi ne smeju da se raduju i da pobeđuju. Mi nismo napadnuti od Varvara, već od članova DPS-a. Nema ovo veze sa Varvarima", rekao je Čović i najavio da će Zvezda prikupljenu dokumentaciju o imenima 36 identifikovanih napadača poslati na adresu FIBA i Evrolige.\nPODRŠKA PARTIZANU U BORBI ZA POZIVNICU\nPredsednik Zvezde rekao je da bi glavni grad Srbije trebalo da ima dva evroligaša i pružio podršku "večitom rivalu" u trci za "vajld kardom".\n"Crvena zvezda u potpunosti podržava napore KK Partizan da se vrati u Evroligu, Beograd kao najjači košarkaši centar u celom regionu zaslužuje da ima dva košarkaška predstavnika", rekao je Čović.\nO REKLAMI "VOLI" NA UTAKMICAMA ZVEZDE\nČović je govorio i o reklamiranju trgovinskog lanca "VOLI" na utakmicama Crvene zvezde mts u Evroligi pre nekoliko sezona. Vlasnik te kompanije je Dragan Bokan, predsednik Budućnosti.\n"Kad je Crvena zvezda igrala Evroligu, nije imala garanciju domaćih banaka, već je dobila garanciju Atlas banke od 100.000 evra za slučaj da se nešto desi, a nije se desilo. Posle 10 dana, zvao me je Duško Knežević i rekao da bi bilo dobro da se na LED displej kraj terena zakači reklama 'VOLI' i mi im kažemo da nema problema. Zakačili smo to na nekoliko sekundi i oni su nam pomogli. Ne ulazimo u njihov odnos, ali nemoj da lažu i da pričaju o mržnji kad Srbija nije mrzela. Srpski narod ima pravo na ponos, da pobeđuje i da se raduje".